“Vladalac” - politička biografija Aleksandra Vučića, na TV N1 - MediaSfera\nDvodelni dokumentarni serijal „Vladalac“, autorske ekipe koju čine Slaviša Lekić (autor), Jovana S. Polić (rediteljka) i Sanja Lončar (urednica), donosi priču o turbulentnoj političkoj biografiji Aleksandra Vučića i godinama njegove, ne samo političke, dominacije u Srbiji.\nU dokumentarnim emisijama „Vladalac“ svedočenjem Vučićevih savremenika (Biljana Stepanović, Bojan Klačar, Branka Prpa, Danica Vučenić, prof. Dragan Popadić, Dušan Petričić, Ljubodrag Stojadinović, Miša Brkić, Saša Ilić, Vesna Mališić, Zoran Gavrilović i prof. Žarko Trebješanin) „iscrtava“ se paralela između njegovog političkog uspona i potonuća demokratije u Srbiji.\nNaraciju o osmogodišnjim uspesima i padovima najmoćnijeg čoveka u Srbiji, njegovom okruženju i perspektivama, „seku“ autentične izjave Aleksandra Vučića.\nNeprestanim insistiranjem na diskrepanci između onoga što Aleksandar Vučić jeste i onoga što govori i radi, „Vladalac“ je nešto više od univerzalne analize tipičnog populističkog vođe.\nNo, iako je Aleksandar Vučić glavni junak ovog dokumentarca, „Vladalac“ nije samo priča o njemu: ovo je saga o pustoši koju prouzrokuje autokratski režim.\n„Vladalac“ je i priča o građanima Srbije i o tome kako se dogodilo da nisu prozreli narative koji su Vučića doveli i održali na vlasti.\nPrvi deo dokumentarnog serijala „Vladalac“ pogledajte ovde.\nTagoviAleksandar Vučić Dokumentarni film N1 Vladalac


Olimpijski podmladak u Beogradu\nFestival se organizuje prema protokolu i pod pokroviteljstvom Međunarodnog olimpijskog komiteta i evropskih olimpijskih komiteta. Svi mladi sportisti, po pravilima MOK-a, smešteni su na jednom mestu, a za olimpijsko selo odabran je Studentski grad na Novom Beogradu.\nMilan Ćurković, predsednik olimpijskog komiteta Srbije za RSE kaže da je ovo jedna od najvećih sportskih manifestacija i da je njeno organizovanje veoma značajno ne samo za Beograd već i za Srbiju:\n“Ne treba zaboraviti da su došle stotine novinara da prate ovo takmičenje, ne treba zaboraviti da svi ljudi koji su zvaničnici koji su došli da vide kako Srbija funkcioniše, da vide kako Beograd funkciniše. Izveštaji o našim problemima su različiti pa onda ljudi misle... Međutim, oni su ne samo oduševljeni nego je ono što su videli, što su doživeli ovde za njih otkrovenje. Nije to ništa novo za Beograd. Beograd je u stanju da organizuje, mi znamo da organizujemo takva takmičenja i to je jako važno. Mi smo i ovoga puta pokazali naše kapacitete. Svi koji su ovo videli, doživeli imaju veoma povoljne utiske posle svega. Dakle, Beograd će ići u Evropu, otićiće u svet preko euro sporta, preko izveštača koji su došli. Jako je značajno da pokažemo da smo zemlja koja ima svoju viziju. Sport je jedan značajan elemenat ovog društva tako da ljudi preko toga dobijaju opšti utisak o jednoj zemlji, o jednom gradu i ljudima koji vode, kako zemlju tako i grad.“\nEvropski olimpijski festival mladih, koji se organizuje svake druge godine, prvi put je održan 1991. godine u Briselu. Njegov idejni tvorac je Žak Rog, predsednik Međunarodnog olimpijskog komiteta, koji bi, kako se najavljuje, krajem nedelje trebalo da poseti Beograd i sportiste u Olimpijskom selu.\nMilan Ćurković kaže da, po ugledu na Olimpijske igre, postoji letnji i zimski Evropski olimpijski festival mladih:\n“Letnji ima veći broj učesnika nego zimski i to je u kalendaru Međunarodnog olimpijskog komiteta. MOK ima 3 vrste takmičenja, veoma značajnih za, pre svega, olimpijske igre, onda za Olimpijski festival mladih Evrope, za Mediteranske igre, koje su takođe na određeni način pod pokroviteljstvom MOK-a. Nacionalni komiteti dobijaju poverenje da organizuju ta takmičenja. Na dosta tih takmičenja MOK je imao uticaj odnosno evropski olimpijski komiteti imaju uticaj na tu vrstu događaja.“\nOd ponedeljka na 11 beogradskih borilišta, koja su specijalno uređena za ovu priliku, takmičiće se mladi olimpijci u četiri ekipna sporta (košarci, vaterpolu, odbojci i rukometu) i sedam pojedinačnih sportova (gimnastici, atletici, biciklizmu, džudou, plivanju, stonom tenisu i tenisu).\nTakmičenja će se održavati na stadionu 'Partizan', u hali 3 Beogradskog sajma, u halama 'Pionir' i ’Eko’, beogradskoj 'Areni', bazenima 'Tašmajdan' i 'Olimp' u 'Ledenoj dvorani', i sportskim centrima 'Šumice' i 'Banjica'.\nMilan Ćurković ističe da će uskoro, nakon velikog uspeha postignutog u Evropi, Evropski olimpijski festival mladih prerasti u još veći sportski događaj:\n“U Gvatemali na kongresu MOK-a, ove godine, je doneta odluka da se 2010. godine, pošto su ovi festvali imali veliki uspeh u Evropi i u zemljama koje su ih organizovali, odrade Olimpijske igre mladih sveta.“\nA, sledeći Evropski olimpijski festival mladih biće odražn 2009. godine u Tampereu u Finskoj.


ŽREB ZA LIGU EVROPE: Zvezda opet na Malti\nPrvi meč u Beogradu 29.juna\nSkoro da nije moglo bolje. Fudbaleri Crvene zvezde će evropsku epizodu ove sezone početi dvomečom protiv predstavnika Malte Florijane.\nTo je epilog žreba u Nionu, posle kojeg se može reći da će srpski vicešampion imati vremena za još dve sedmice kvalitetnih priprema. Jeste Crvena zvezda poslednjih godina stradala protiv raznih klubova, ali za ovaj dvomeč se reći da je čist zicer za našeg predstavnika.\nCrvena zvezda je i prošle godine evropsku avanturu počela na Ostrvu. Tada joj je rival u kvalifikacijama za Ligu šampiona bila Valeta. Beograđani su uz mnogo muke prošli dalje, ali je Florijana, bez obzira na sve, slabiji rival od prošlogodišnjeg.\nReč je o timu koji je šampionat Malte završio na petom mestu.Inače, reč je o klubu na čijoj klupi sedi nekadašnji vezista Peruđe Đovani Tedesko.\nFlorijana je poslednju pobedu u Evropi ostvarila davne 1999.godine. Prošle sezone su u prvom kolu kvalifikacija za Ligu Evrope eliminisani od Elfsborga ukupnim rezultatom - 12:0.\nPrvi duel između Crvene zvezde i Floriajane na programu je 29.juna u Beogradu, dok je revanš sedam dana kasnije.\nIvan pre 9 meseci\nTaman nek se okupaju tamo kad vec ispadaju odmah ??\nOdgovori 38 122\nNikola IJP92 pre 9 meseci\nLak posao,videcemo sta ce biti,10 godina nismo bili u Evropi ja se i sada ne nadam toliko jer je proslo toliko dugih godina,ako ne odemo ovoga puta u Evropu ja prestajem definitivno da pratim Crvenu Zvezdu koju najvise volim,ako udjemo u Evropu svaka cast Milojevic radi opasno sa igracima uliva neko poverenje ali videcemo,imamo kvalitetan kadar da kazem pogotovo Rikardinjo deluje kao odlicno pojacanje nista unapred ali barem tako deluje,Stojkovic Filip odlican desni bek,dovesti jos Causica Dva stopera i zavrsena prica,a grobari neka puknu Gotovi su protiv Buducnosti iz Podgorice.....Napred Zvezdo!\nOdgovori 88 65


Skandal oko aukcije za Ronaldovu traku – pojedinci lažno dizali cenu do basnoslovnih cifara - Sputnjik Srbija\nSkandal oko aukcije za Ronaldovu traku – pojedinci lažno dizali cenu do basnoslovnih cifara\n09:23 31.03.2021 (osveženo 10:41 31.03.2021) Preuzmite kraći link\nKapitenska traka, koju je Kristijano Ronaldo bacio na travu stadiona „Rajko Mitić“, iz revolta što mu nije priznat gol za pobedu Portugalije protiv Srbije (2:2), stavljena je na humanitarnu aukciju što su pojedini ljudi iskoristili za šalu tako što su se nadmetali ko će više da ponudi, a da pritom nisu želeli da ozbiljno pomognu.\nFondacija „Zajedno za život“ u utorak je objavila da je dežurni radnik na stadionu uzeo traku sa terena i da je odlučio da je donira, kako bi se pokrenula humanitarna aukcija.\nSva prikupljena sredstva biće namenjena za lečenje šestomesečnog Gavrila Đurđevića iz Kragujevca koji boluje od spinalne mišićne atrofije.\nOvo je trebalo da bude lepa akcija, da se pomogne Gavrilu kom je neophodno dva i po miliona evra za lečenje, ali pojedinci su to iskoristili da se iz fotelje zafrkavaju sa životom deteta.\nU noći između utorka i srede cena je krenula da raste brzinom svetlosti, te je u roku od nekoliko sati sa 12 miliona premašila cifru od preko milijardu dinara.\n© Foto : Skrinšot / Limundo\nLažna ponuda na aukciji za kapitensku traku Kristijana Ronalda\nPoslednja cifra koja je bila ponuđena na aukciji bila je od od strane korisnika „Pavlas“ i iznosila je 1.280.000.170 (milijardu i 280 miliona dinara), odnosno oko 11 miliona evra, što je u startu bilo sumnjivo.\nKorisnici su dizali cenu za 10 dinara u poslednjih nekoliko ponuda. Krenulo je od 1.280.000.120, pa je potom bila 1.280.000.130 i sve tako za deset dinara do 1.280.000.170.\nLažne ponude na aukciji za kapitensku traku Kristijana Ronalda\nReagovali su odmah ljudi iz Fondacije „Zajedno za život“, basnoslovne ponude su obrisane i trenutno najviša validna suma je šest miliona dinara, tačnije oko 50 hiljada evra.\n► Ronaldova kapitenska traka na aukciji za Gavrilovu pobedu!\n► Srbija pala sa vrha, Rusija neočekivano izgubila\n► Predaja – reč koja za Srbiju ne postoji\nhumanitarna akcija, Kristijano Ronaldo


Projekcija prihoda od doprinosa bazirana je na konzervativnom pristupu, prateći projektovani rast realnog BDP-a i očekivanog rasta prosječne plaće u Federaciji BiH, te predviđena ekonomska kretanja u ovom periodu. Ukupni prihodi vanbudžetskih fondova u FBiH, po osnovu doprinosa za penzijsko i zdravstveno, te osiguranje od nezaposlenosti, projicirani su za naredni srednjoročni period 2016. - 2018. godina sa rastom od dva posto.\nVlada FBiH dala je danas suglasnost na dokument “Snaženje uloge mjesnih zajednica u Bosni i Hercegovini”.\nVlada FBiH donijela je danas tri odluke o odobravanju zaduženja Federacije BiH putem emisije obveznica radi prikupljanja sredstava za financiranje izdataka utvrđenih Proračunom FBiH za 2015. godinu, u ukupnom iznosu od 200.000.000 KM (jedna odluka na 60, a dvije na po 70 milijuna KM).\nVlada FBiH prihvatila je danas Informaciju o aktivnostima u vezi sa upisom kapitala kod nadležnih organa u skladu sa Izvještajem o izvršenoj reviziji „Energopetrola“ d.o.o. Mostar s pravnog, finansijskog i računovodstvenog aspekta, uključivši i kretanje kapitala P.D. „Petrol“ d.d. Ljubuški. Prema reviziji koju je uradilo Društvo za reviziju Orecons&Audit d.o.o. Zenica, vrijednost i vlasnička struktura u „Energopetrolu“ d.o.o. Mostar je u omjeru 70,7 posto (6.747.899 KM) dionica državnog kapitala i 29,3 posto (2.796.078 KM) privatnog kapitala (interne dionice).\nVlada FBiH je zadužila Agenciju za privatizaciju u BiH da donese rješenje o prihvatanju visine i strukture kapitala „Energopetrola“ d.o.o. Mostar utvrđene revizijom, te da danas usvojenu informaciju i rješenje dostavi Vladi Hercegovačko-neretvanskog kantona, radi upisa Hercegovačko-neretvanskog kantona kao vlasnika na državnom kapitalu u ovom preduzeću.\nPolazeći od značaja funkcije koju obavlja, Poreznoj upravi FBiH u sastavu Federalnog ministarstva financija danas je Federalna vlada dala suglasnost za raspisivanje javnog natječaja za popunu radnih mjesta 28 državnih službenika - federalnih inspektora raspoređenih u kantonalne porezne urede.\nKonkretno, radi se o zapošljavanju šest inspektora u Kantonalnoj poreznoj upravi Sarajevo, jednog u KPU Orašje, sedam u KPU Tuzla, pet u KPU Novi Travnik, šest uKPU Zenica i tri u KPU Ljubuški.\nVlada Federacije BiH prihvatila je danas Izvještaj o radu i poslovanju Operatora za obnovljive izvore energije i efikasne kogeneracije (OIEiEK) za period januar - juni 2015. godine. Operator za OIEiEK zadužen je da redovno, a najmanje jednom u šest mjeseci, o svom radu i poslovanju izvještava Vladu putem Federalnog ministarstva energije, rudarstva i industrije.\nVlada FBiH danas je izmijenila Odluku o usvajanju Programa i kriterija raspodjele sredstava „Tekući transferi drugim nivoima vlasti i fondovima - za sanaciju šteta nastalih usljed poplava i klizišta”. Dodan je se novi stav da Vlada FBiH daje saglasnost da, nakon sprovedene procedure Federalnog ministarstva prostornog uređenja, sredstva dodijeljena općini Maglaj mogu biti udružena sa sredstvima Catholik Relief Services BiH za realizaciju projekta.\nVlada je, zbog isteka mandata, razriješila predsjednika i članove Upravnog odbora Univerzitetskog kliničkog centra Sarajevo, te na ove dužnosti privremeno, na period do tri mjeseca, odnosno do okončanja konkursne procedure, imenovala Jasmina Kapetanovića (predsjednik), Gorana Stojkanovića, Benjamina Kulovca, Amera Ovčinu, Ferihu Ćatibušić, Samira Muminovića, Sulejmana Muminovića, Nusreta Popovića, Dragana Salomona, Amru Karić i Almu Pehlić (članovi). Imaući u vidu broj nagomilanih problema u Kliničkom centru Univerziteta u Sarajevu, kao i njihovu kompleksnost, te značaj ove institucije za građane FBiH, Vlada Federacije BiH smatra da ovom pitanju treba posvetiti posebnu pažnju, a pogotovo kada je riječ o odabiru stručnih i sposobnih kandidata koji će raditi na dugotrajnim rješenjima. Vlada će u narednom periodu poduzeti sve potrebne mjere za okončanje procedure konačnog imenovanja eminentnih kandidata sa odgovarajućim stručnim vještinama za vođenje Kliničkog centra Univerziteta u Sarajevu.


Obaveštavamo da je Sporazum između Vlade Republike Srbije i Vlade Republike Indonezije o ukidanju viza za nosioce diplomatskih i službenih pasoša, potpisan u Džakarti, 27. aprila 2016. godine, stupio na snagu 02. septembra 2017. godine. Od tog datuma, državljani obe države, nosioci diplomatskih i službenih pasoša, imaju pravo na ulazak, tranzit i boravak na teritoriji države druge strane bez vize, u trajanju do 30 dana od datuma ulaska.\nObaveštavamo da je Sporazum između Vlade R. Srbije i Vlade Kirgiske Republike o ukidanju viza za nosioce diplomatskih i službenih pasoša, potpisan u Beogradu 02. decembra 2015. godine, stupio na snagu 13. jula 2017. godine. Od tog datuma, državljani obe države, nosioci diplomatskih i službenih pasoša, imaju pravo na ulazak, tranzit i boravak na teritoriji države druge strane bez vize, u trajanju do 90 (devedeset) dana od datuma ulaska.\nObaveštavamo da je Sporazum između Vlade R.Srbije i Vlade Kraljevine Tajland o ukidanju viza za nosice diplomatskih i službenih pasoša, potpisan u Beogradu, 4. decembra 2015. godine, stupio na snagu 08. septembra 2017. godine. Od tog datuma, državljani obe države, nosioci diplomatskih i službenih pasoša, imaju pravo na ulazak, tranzit i boravak na teritoriji države druge strane bez vize, u trajanju od 90 (devedeset) dana od datuma ulaska.\nObaveštavamo da je Vlada Republike Srbije, na sednici održanoj 22.avgusta 2017. godine, donela Odluku o ukidanju viza za državljane Republike Indije, nosioce običnih pasoša i Odluku o ukidanju viza za državljane Islamske Republike Iran, nosioce običnih pasoša. Na osnovu ovih odluka nosioci običnih pasoša iz R. Indije i IR Irana mogu da ulaze, tranzitiraju i borave na teritoriji R. Srbije, najduže do 30 dana od datuma ulaska u R. Srbiju, u periodu od godinu dana, ukoliko ne postoje smetnje iz čl. 11. Zakona o strancima. Odluke su objavljene u "Službenom glasniku Republike Srbije" br. 79/2017 od 25. avgusta 2017. godine i stupaju na snagu od 02. septembra 2017. godine.


Povoljni uvjeti za vožnju karakterišu ovoga jutra prometnu situaciju u BiH.\nZbog radova na sanaciji oštećenja magistralnog puta M-18 Brod na Drini-GP Hum promet se obustavlja više puta u toku dana, u trajanju do 30 minuta. Povremene polusatne obustave prometa aktuelne su od 08 do 15 sati i na magistralnom putu M-18 Sarajevo-Olovo u mjestu Srednje, a od 08 do 16 i na regionalnom putu R-442a Hadžići-Igman (lokacija Crvene stijene).\nZbog radova na sanaciji klizišta, na autoputu Bosanska Gradiška-Banja Luka (na lokalitetu Kutlešin Gaj) obustavljen je promet u zaustavnoj i sporoj traci autoputa, uz privremeno postavljenu signalizaciju. Na autoputu A1 promet se odvija po pretežno suhom kolovozu, bez obustava i zabrana.\nPrethodni članakVremenska prognoza za petak\nSljedeći članakPotpisani ugopvori za praktičnu obuku i zapošljavanje 8 mladih


Papandreu sazvao krizni sastanak kabineta\nGrčki premijer Jorgos Papandreu sazvao je danas krizni sastanak svog kabineta u trenutku kada se poslanici iz njegove socijalističke stranke kao i ministri bune zbog njegovg plana da se održi referenum.\nSastanak je sazvan pošto se ministar finansija Evangelos Venizelos usprotivio premijerovom planu za održavanje referenduma, smatrajući da učesće Grčke u zoni evra ne može zavisiti od referenduma i da pažnja mora biti usmerena na brzo dobijanje novca za spasavanje zemlje iz dužničke krize.\nRanije danas dve poslanice iz većinske socijalističke partije rekle su da neće glasati kada se bude izglasavalo poverenje vladi u petak, čime socijalisti gube tanku većinu u parlamentu, smanjenu na 150 mesta od 300, prenosi javna televizija Net.\nKako navodi agencija Frans pres Papandreu još teoretski može da dobije poverenje zavisnosti od broja poslanika koji učestvuje u glasanu, ali u ovom trnutku izgleda malo verovatno da će opstati.\nPoslanici iz njegove stranke koji ne žele da glasaju protive se njegovoj nameri da održi referendum o evropskom planu pomoći, čemu se takođe protivi pet njegovih ministara.\nJedan socijalistički poslanik rekao je danas da je Papandreu


Univerzalne udice (648)\nTrokrake udice (106)\nŠaranske udice (157)\nVezane udice (66)\nDvokrake udice 07703\nDvokrake udice 07701\nDvokrake udice 07704\nDvokrake udice 07705\nOWNER 51642 S-75M-2\nOWNER 51642 S-75M-4\nOWNER 51642 S-75M-6\nDvokrake udice četvrta je u nizu potkategorija glavne kategorije Udice na web stranici Formax Store.\nOvde ćete da pronađete veliki izbor dvokrakih udica za varalice ili posebne sisteme za lov grabljivica na žive mamce od najpoznatijih svetskih proizvođača ribolovačke opreme.\nU ovoj potkategoriji moći ćete da pronađete dvokrake udice za ribolov sledećih brendova: Black Cat, Formax i Owner.\nOd brenda Black Cat u ovoj potkategoriji možete da pronađete sledeće modele dvokrakih udica: setove od pet komada GHOST DOUBLE HOOK DG veličine 3/0, GHOST DOUBLE HOOK DG veličine 4/0, GHOST DOUBLE HOOK DG #6/0 te setove od pet komada GHOST RIG HOOK DG COATING 4g #5/0, GHOST RIG HOOK DG COATING 3g veličine 6/0 i GHOST RIG HOOK DG COATING 3g veličine 7/0.\nOd brenda Owner ovde ćete da pronađete razne modele dvokrakih udica. Na primer, OWNER 51577-sd-21 u veličinama 8, 10 i 14, dvokrake udice od tanje čelične žice koje poseduju oštre Super Needle vrhove. Radi se o udicama koje su premazane Anti-Rust Super Tin Finish-u te su otporne na koroziju, a odlična su zamena za trokrake udice budući da manje povređuju ribu te se ista može lakše otkačiti.\nSličnu namenu imaju i OWNER 51578-sd-31-10 dvokrake udice, dok su OWNER 51580 (u veličinama 2, 4, 6 i 8) specijalne jednokrake udice namenjene postavljanju na spinere i kašike. Izuzetno su oštre, nešto dužeg vrata i imaju okce uvećanog prečnika da bi se mogli postaviti na alkicu varalice.\nOWNER 51642 S-75M (u veličinama 1, 1/0, 2, 2/0, 4 i 6) udice namenjene su za lov s kederima i drugim spinnerima i varalicama, kao i setovi od tri komada jednokrakih udica OWNER 51781 S-125M (u veličinama 1/0, 2/0 i 3/0).\nRazgledajte i istražite potkategoriju dvokrakih udica za ribolov na web stranici Formax Store, a za sva dodatna pitanja ili savet stojimo na raspolaganju putem imejla internetprodaja@formaxstore.com kao i putem broja telefona 064/647-81-86,


Dimitrije Boarov: Naizgled čudne stvari\n► Dimitrije Boarov: Naizgled čudne stvari\nTreći “čudni primer” nas vodi ka planu “Srbijagasa” da proširi skladište gasa u Banatskom Dvoru (i izgradi novo u Itebeju) i duplira kapacitet ovog skladišta, te tako, navodno, izbegne sve probleme koji bi u nekoj budućnosti mogli iskrsnuti u transportu gasa preko Ukrajine. Po rečima Dušana Bajatovića, menadžera ove kompanije, za to je potrebno da “Srbija investira između 150 i 170 miliona evra”, a skladište bi se punilo preko nemačko-ruskog projekta Severni tok dva – s tim da “Srbija ne bi finansijski ni na koji način ulazila u ovaj projekat”. Elem, investiciju bi finansirao verovatno ruski Gasprom, ali suvlasnik Banatskog dvora je i “Srbijagas”, to jest država Srbija, pa i takva konstrukcija ima svoje dugovne reperkusije. Ovde bi jo[ bilo potrebno da se kod nas jednom razjasni pojam “diversifikacije” snabdevanja gasom Srbije, o čemu je i premijer Vučić nedavno u Vašingtonu razgovarao sa potpredsednikom SAD Bajdenom.\nČetvrti “čudan primer” u tekućoj privrednoj politici je malo drugačiji i indirektno je vezan za već čuvenu globalnu prevaru Folksvagena oko reklamiranja navodno “čistog dizela” u 11 miliona automobila ove mega kompanije, u koje je ugrađen “softver varalica”. Naime, tim povodom je predsednik Srpske asocijacije uvoznika automobila izneo da ta afera ne dotiče suviše srpsko tržište, na kome je ove godine dosada ukupno prodato 14.100 novih automobila (dva odsto više nego u isto vreme lane). No, državni sekretar u Ministarstvu privrede je istim povodom dosta okruglo napomenuo da “ako od proizvođača u Srbiji, a to je kod nas Fijat, tražimo da proizvodi motore po “Evro 6” standardu, ne možemo dozvoljavati da se ovde uvozi ono što Evropa neće”. Možda je samo mislio na stare automobile ili samo na Folksvagenova vozila sa varajućim softverom – ali nije razmišljao o širem kontekstu takve izjave. Jer, ne moramo (i ne možemo) mi baš biti prvi u “odvaljivanju” makar malog dela tržišta jednom Folksvagenu, ma koliko se on globalno obrukao.\nnikola petrović /\nlidija udovički /\nkontinental vind srbija /\nKum predsednika Srbije Nikola Petrović postao je u avgustu suvlasnik firme "Crni Vrh Power" koja planira izgradnju vetroelektrane Crni vrh na teritoriji Žagubice, Bora i Majdanpeka,...


Pavlović bez sreće – AUTOSRBIJA.CLUB\nPavlović bez sreće\nSrpski automobilista Miloš Pavlović i njegov klupski kolega, Meksikanac Raul Guzman, nisu imali sreće na dve trke u Barseloni, koje su ovog vikenda održane u okviru Lamborgini Super Trofeo takmičenja. Na stazu „Katalunja“ stigli su sa velikim ambicijama u nastavku borbe za titulu, ali tehnički problemi su ih sprečili utoliko, da na drugoj trci u nedelju nisu čak ni startovali!\nProblemi su počeli od samog dolaska u Barselonu, a tandem u „hurakanu LP 620-2 ST evo“ uspeo je da tokom kvalifikacija stigne do 5. startne pozicije za prvu, odnosno do 4. mesta pred start druge trke. Na trci u subotu, u lošim vremenskim uslovima, takmičenje je usporavano „sigurnosnim vozilom“ dva puta.\nMiloš je u svom „stintu“ stigao do 4. pozicije, a Guzman potom nije uspeo da sačuva poziciju, pa je automobil sa startnim brojem 41 završio trku na 8. mestu, sa bodovima za 7. mesto u PRO kategoriji.


STIŽE POMOĆ INDIJI! Kiseonik, testovi i drugi ključni materijali za zemlju koja obara crne rekorde po broju obolelih\nUNICEF je poslao ključni materijal kojim se spasavaju životi, uključujući 3.000 koncentratora kiseonika, dijagnostičke testove, medicinski pribor i drugu opremu kako bi pomogao Indiji u njenoj borbi sa smrtonosnim talasom >> Pročitaj celu vest na sajtu SrbijaDanas.com << pandemije COVID-19.\n- COVID-19 ozbiljno preopterećuje zdravstveni sistem u Indiji - kaže dr Jasmin Hak, direktorka UNICEF-a u Indiji.\n"Hitne mere su potrebne kako bi se sprečio dalji tragičan gubitak života. UNICEF je obezbedio opremu za kiseonik i drugu preko potrebnu hitnu opremu za trenutno reagovanje, istovremeno pružajući podršku izgradnji otpornosti na šokove i stres. Još mnogo toga je neophodno dok epidemija nastavlja da se ubrzano širi."\n- Scene kojima prisustvujemo u Indiji su jednostavno poražavajuće - kaže Džordž Larjea-Ađeji, regionalni direktor UNICEF-a za Južnu Aziju.\n- Najugroženije porodice plaćaju visoku cenu ovog smrtonosnog novog porasta broja novozaraženih. UNICEF poziva sve partnere koji su u prilici da podrže reagovanje na ovaj novi talas da to smesta i učine.\nUNICEF je obezbedio više od 11.000 kompleta lične zaštitne opreme za službenike koji rade u telefonskoj službi za pomoć deci u Indiji "Childline" kako bi usluge brige o deci mogle da se nastave. U svim saveznim državama, UNICEF pruža smernice i podršku sigurnosti i brizi o deci u ustanovama za staranje o deci.\nUNICEF takođe pruža stručnu podršku vladi i partnerima kako bi omogućio nastavak učenja od kuće za 12.3 miliona dece u 17 saveznih država. Na primer, "Mobilni centri za učenje" u Biharu pružaju pomoć za nastavak učenja za 28.000 dece koja nemaju pristup bilo kojoj vrsti digitalne opreme.\nUNICEF šalje 3.000 koncentratora kiseonika i drugi ključni materijal Indiji


Vesti online / Sport / Košarka / Pecarski u Partizanu do 2022. godine\nPecarski u Partizanu do 2022. godine\nMladi košarkaš Partizana Marko Pecarski potpisao je profesionalni ugovor sa crno-belima na četiri godine, objavljeno je na klupskom sajtu.\nMarko Pecarski potpisao ugovor sa crno-belima\nPecarski, koji je u septembru stigao u Partizan, ali je do punoletstva bio stipendista, istakao je da je srećan zbog prvog profesionalnog ugovora i da će učinti sve da opravda poverenje.\n- Srećan sam i ponosan zbog prvog profesionalnog ugovora. Verujem da ću u Partizanu nastaviti da se razvijam i napredujem na svim poljima, a da ću ukazano poverenje uspevati da opravdam na svakom treningu i na svakoj utakmici - izjavio je Pecarski.\nMladi centar je prethodno je igrao za drugi tim Bajerna iz Minhena i Mega Leks.\n* Oglasili se Aranitović i Veličković posle skandala sa skrnavljenjem pehara\n* Čović poručio Partizanu: Putujete ka sekti\n* Partizan izdao saopštenje posle skandala sa peharom\n* Predsednik Partizana uzvraća: Neodgovorno i huškačko saopštenje Zvezde\nKOŠARKA Miler napušta Partizan, crno-belima 100.000 dolara\nKOŠARKA Renfro: Ponuda Partizana je ono što sam želeo\nKOŠARKA Partizan ostaje bez Amerikanca\nKOŠARKA ABA liga: Partizan preživeo Stožice


Stvaranje veštačke DNK - samo za naučna ispitivanja? | Edukacija\nStvaranje veštačke DNK – samo za naučna ispitivanja?\nPročitajte poslednji rad Stivena Hokinga: Kako pronaći paralelni univerzum? 20/03\nNaučnici rade na tome da stvore veštačku DNK koja bi služila u narednih 10 godina samo za genetska istraživanja i ispitivanja u laboratorijskim uslovima.\nNa ovaj način bilo bi moguće ubrzati genetska istraživanja koja su veoma važna za razvoj nauke, odnosno pre svega medicine.\nGrupa naučnika, od 25 genetičara sa Harvarda, Jejla, Kolumbije, medicinskog fakulteta Džons Hopkins, Tehnološkog instituta u Masačusetsu i drugih institucija, pokrenuli su ovaj projekat za koji kažu da će u potpunosti biti otvoren za javnost i da će svi imati uvid u to – na čemu se radi i do kakvih rezultata su stigli.\nProjekat pod nazivom “Human Genome Project-Write” ima za cilj da istraži dejstvo genetske mutacije, uz stvaranje sigurnijih matičnih ćelija za presađivanje organa.\nNaučnici smatraju da postoji način da vremenom proizvedu genetske mutacije na životinjama (poput svinja) čiji bi se organi u budućnosti mogu da se ugrade u ljudski organizam u slučaju neke bolesti.\nZa sada nauka omogućava stvaranja kraćih genetskih zapisa, a stvaranje kompletnog ljudskog gena bio izuzetno složen i skup proces, zbog čega je naučnicima potrebno 100 miliona dolara za pokretanje projekta.\nKompletno mapiranje ljudskog DNK košta manje od tri milijarde dolara, a zbog osetljivih pitanja etičke, društvene, pravne i religijske prirode, bila bi uključena i javnost kako bi što više ljudi shvatilo poentu i cilj ovakvog projekta.\nRover "Perseverance" potvrdio nekadašnje postojanje jezera i delte reke na Marsu


Efikasnija kontrola rada Uprave policije: Vlada TK predložila dopune Zakona o unutrašnjim poslovima – TuzlaInfo.ba\nEfikasnija kontrola rada Uprave policije: Vlada TK predložila dopune Zakona o unutrašnjim poslovima\nOvim izmjenama, u dijelu koji se odnosi na ovlaštenja direktora u rukovođenju Upravom policije, dopunjeno je u smislu da Vlada Kantona, odnosno ministar, određuju prioritete, te da trebaju biti blagovremeno informisani o značajnim događanjima. Identične odredbe nalaze se i u Zakonu o unutrašnjim poslovima ostalih kantona u Federaciji BiH.\nU dijelu koji se odnosi na zamjenu direktora Uprave policije izmjenom se reguliše ko može da mijenja direktora kada je on spriječen da vrši svoja ovlaštenja. Prema izmjenama predviđeno je da direktor Uprave policije imenuje policijskog službenika iz Uprave policije, koji ispunjava uslove previđene za poziciju direktora, odnosno policijskog službenika koji u činu glavnog inspektora ima minimalno tri godine radnog iskustva.\nTakođer, izmjenama Zakona je predviđena ista disciplinska odgovornost direktora, kao i za ostale policijske službenike. Naime, izmjenama Zakona je propisano da Vlada Kantona, na prijedlog ministra unutrašnjih poslova, može suspendovati direktora Uprave policije, imajući u vidu odredbe Zakona o policijskim službenicima TK, a koji to propisuje i za ostale policijske službenike – saopšteno je.


Avion Montenegro erlajnsa na podgoričkom aerodromu\nCrnogorsko Nacionalno koordinaciono tijelo za sprječavanje širenja zaraznih bolesti donijelo je u ponedjeljak odluku da nacionalni avioprevoznik Monetnergo erlajns (Montenegro Airlines) privremeno obustavi sve letove, kao i da se privremeno obustavi međunarodni putnički željeznički saobraćaj i autobuski prevoz u međunarodnom saobraćaju.\nPrethodno je isto vladino tijelo donijelo odluku o zatvaranju granice za strane državljane, izuzev rezidente ili prevoznike robe, kao i kafića, restorana i tržnih centara, nakon što su u petak zabranjena sva javna okupljanja i obustavljena nastava u školama na najmanje 15 dana.\nVlada Crne Gore saopštila je da će se u narednom periodu konferencije za medije u vezi sa koronaviruso m održavati u Institutu za javno zdravlje, bez prisustva novinara, koji će događaje moći direktno da prate posredstvom RTCG i svih radio i TV kanala koji preuzmu njen TV signal, a preko online platforme i postavljaju pitanja u realnom vremenu.\nU saopštenju vladine Službe za odnose sa javnošću navodi da je Radio-difuzni centar omogućio svim radio i TV stanicama preuzimanje signala RTCG, kao i da će vlada i Institut za javno zdravlje neke događaje, po potrebi, direktno prenositi i putem društvenih mreža i platformi, poput Fejsbuka i Jutjuba.\nMinistar zdravlja Kenan Hrapović apelovao je na građane da ne prave redove u apotekama i ne prave zalihe lijekova, te da se jedni od drugih drže na odstojanju.\nZdravstvene vlasti saopštile su da je do sada u Crnoj Gori testirano 88 osoba i da su rezultati svih testova bili negativni.


Šabić: Odluke Evropskog suda za ljudska prava su za Srbiju ustavno obavezujuće :: Vesti\nVesti / Šabić: Odluke Evropskog suda za ljudska prava su za Srbiju ustavno obavezujuće\n"Ministarstvo pravde je organ koji se u svim zemljama sveta stara o međunarodnopravnoj i saradnji i pomoći, i o izvršenju odluka stranih sudova. Brisanje iz zakona obaveze Ministarstva (Srbije) da se stara o objavljivanju presuda Evropskog suda za ljudska prava i da prati njihovo izvršenje je zbog toga praktično neshvatljivo", rekao je on agenciji Beta.\n"Srbija je članica Evropske konvencije o ljudskim pravima. Ta konvencija, shodno Članu 194. našeg Ustava, deo je našeg pravnog poretka i mora se primenjivati, a odluke Evropskog suda za ljudska prava su osnovni instrumenti za njenu pravilnu primenu", naveo je Šabić.\n"I Član 38. našeg Zakona o uređenju sudova, uz ostalo, obavezuje sudove da prate praksu međunarodnih sudskih organa, pa mora biti nesporna obaveza Ministarstva pravde da čini sve što je potrebno da realno omogući da se to radi što kvalitetnije", dodao je on.\nŠabić je ocenio da je od samog amandmana podnetog dans u Skupštini Srbije, "još neverovatnije "objašnjenje" da se radi o "tehničkom amandmanu" koji se "samo odnosi na nadležnost Ministarstva pravde", a da će građani i drugi "i dalje moći da se informišu, a kako, to će već ostati novom ministru da odlučuje".\n"Takvom logikom se nešto što mora da bude obaveza, prepušta ministarskoj improvizaciji. Posledice toga, sasvim izvesno štetne, lako je pretpostaviti. U bilo kojoj zemlji takav improvizatorski, potcenjivački odnos prema mehanizmima zaštite ljudskih prava bio bi nedopustiv", ukazao je Šabić.\n"Utoliko pre bi morao biti nedopustiv u Srbiji, zemlji koja ima veoma ozbiljne i hronične, višegodišnje probleme sa izvršavanjem odluka Evropskog suda za ljudska prava, usled čega se izlaže riziku sankcija i urušava svoj ugled. Istovremeno, u Srbiji je po svim relevantnim opservacijama, nivo ljudskih prava u stalnom opadanju", naveo je on.\nrodoljub šabić Evropski sud za ljudska prava amandman


Početna Skripte Saobraćaj SWOT analiza\nJedina sigurna stvar u okruženju, bilo ono manje ili više turbulentno. bilo ono manje ili više dinamično, jeste promena. I to je izvesnost koju svaka kompanija, svako pravno lice u bilo kom privrednom okruženju, u bilo kom društvenom uređenju, posmatrano sa makro ili sa mikro ekonomskog aspekta mora da uvaži i prihvati. Bilo kakvo opiranje, u bilo kom trenutku vremena, ovoj prisutnosti može rezultirati na samo jedan način – poslovno, ekonomsko i finansijsko nazadovanje.\nU bilo kom trenutku tokom perioda nazadovanja top menadžment kompanije može posegnuti za merama, mehanizmima, potezima koji će istovremeno:\n• zaustaviti nazadovanje,\n• stabilizovati situaciju,\n• pokrenuti posrnulu kompaniju u pravcu oporavka i daljeg napredovanja.\nUkoliko top menadžment propusti da preduzme korektivne akcije, krajnji ishod njihove inertnosti je nestajanje sa privredne scene. Jedini preostali svedok postojanja ostaju sećanje nekadašnjih zaposlenih i priče „Bila jednom jedna….“\nNa žalost mnogih propalih kompanija, i na sreću dinamičkog privrednog rasta i razvoja, vreme laganih oporavaka, lečenja bolesti, postepenih korekcija pogrešnih poteza, je postalo samo setna uspomena onih koji se još sećaju perioda planskih uređenih ekonomija iz doba socijalizma. U ovakvim uslovima, geslo iz knjige „Tri musketara“ Aleksandra Dime: „Svi za jednog i jedan za sve“ je savršeno odgovaralo. Privreda je bila zaštićena, stavljena pod stakleno zvono, različitim uvoznim, fiskalnim,… merama države usmerenim na očuvanje postojećih privrednih subjekata. Uzajamna konkurentnost je bila eliminisana jer su firme planski otvarane i pozicionirane sa ciljem razvoja pojedinih regiona u zemlji. Plasman proizvoda zagarantovan, jer je preduzeće imalo monopolističku poziciju na zatvorenom, mada ograničenom tržištu. Kvalitet proizvoda je bio definisan standardima i bez mogućnosti preispitivanja usled odsustva proizvoda u odnosu na koji bi se vršila komparacija. Cene, monopolski definisane, mogla je samo država da ograniči i reguliše, s obzirom da pravila tržišne utakmice izostaju usled izostanka uslova koji postoje u tržišno j privredi. Ukoliko se donesu pogrešne odluke, povuku pogrešni potezi, šteta se sanirala polagano – uz pomoć države i prelivanja sredstava iz preduzeća koja dobro posluju u preduzeća koja prave gubitak. Na mnogo načina, preduzeća koja dobro posluju su bila kažnjavana zbog dobrog poslovanja, a preduzeća koja loše posluju su bila zaštićavana od posledica lošeg poslovanja.\nMenadzment u saobracaju -\nčovek i saobraćaj, Menadzment u preduzecu, SWOT analiza


NOPS | Pravni osnov za kolektivnu zaštitu potrošača\n03 Jun Pravni osnov za kolektivnu zaštitu potrošača\nPosted at 12:43h in Pravni osnov\tby\tNOPS\nU Republici Srbiji institut kolektivne zaštite regulisan je Zakonom o zaštiti potrošača (ZZP) iz 2014. godine. Zaštita kolektivnih interesa potrošača poverena je resornom ministarstvu i sprovodi se kroz upravni postupak. U prethodnom Zakonu iz 2010. zaštita se sprovodila pred redovnim sudovima kao građanski postupak. Zakon o parničnom postupku predvideo je posebne građanske postupke koji regulišu kolektivno obeštećenje. Međutim, Ustavni sud Republike Srbije odlukom IUz-51/2012 (Sl. glasnik RS broj 49/2013) proglasio je neustavnim odredbe navedenog zakona koji regulišu oblast kolektivne zaštite, inter alia, zato što Zakon o zaštiti potrošača iz 2010. nije eksplicitno definisao koncept kolektivnog obeštećenja. U uporednom pravu kolektivno obeštećenje retko se izričito definiše. Postojeći ZZP veoma široko definiše kolektivno obeštećenje, bez isticanja jasne razlike između kolektivnog interesa i zbira pojedinačnih interesa. S obzirom da je onemogućena sudska zaštita, takvo rešenje značajno odstupa od većine evropskih zemalja koja ističu različite zakonske mogućnosti za kolektivno obeštećenje kroz redovan građanski postupak. U uporednom pravu, kolektivno obeštećenje po pravilu pripada građanskom postupku.\nPrema postojećem zakonskom rešenju nadležni organ uprave je ovlašćen da pokrene upravni postupak, čime je pokretanje ograničeno samo na jedan entitet. Ministarstvo trgovine, turizma i telekomunikacija (MTTT), nadležno za poslove zaštite potrošača, ima nadležnost da sprovede postupak koletivnog obeštećenja u skladu sa pravilima opšteg upravnog postupka. Ministarstvo pokreće proceduru ili ex officio ili na zahtev ovlašćenih tela i procenjuje da li je bilo povrede kolektivnog interesa. U praksi to znači da kolektivna zaštita potrošača zavisi od diskrecionih odluka zvaničnika nadležnog ministarstva. Tako da organizacije potrošača moraju da podnesu zahtev nadležnom organu koji zatim odlučuje o osnovanosti potraživanja i ocenjuje ponašanje trgovca. Neefikasnost ovakvog rešenja kolektivne zaštite može biti ilustrovana kroz činjenicu da je ukupno podnet 41 zahtev od početka primene ZZP (2014.) do trenutka izrade ovog izveštaja (maj 2017.).\nPreporuka Evropske komisije 2013/396/EU ističe jasnu razliku između kolektivne tužbe za propuštanje i kolektivne tužbe za naknadu štete. Ona nije ograničena na potrošački kontekst jer obezbeđuje horizontalnu primenu opštih načela kolektivne zaštite u slučaju povrede prava garantovanih zakonom EU, a posebno u delu zaštite potrošača, konkurencije, investicija, životne sredine, ličnih podataka i finansijskih usluga. Horizontalna pravila o kolektivnoj zaštiti (recours collectif) ne postoje u srpskom zakonodavstvu. Nakon odluke Ustavnog suda (sredinom 2013.) da određene odredbe posebnog parničnog postupka za zaštitu kolektivnih interesa nisu u skladu sa Ustavom, nije učinjen nikakav dalji napor da se ova oblast uredi, čak ni kada je Zakon o parničnom postupku bio izmenjen i dopunjen u nekom drugom delu ili za neku drugu svrhu.\nU Srbiji ne postoje pravila o sektorskoj kolektivnoj zaštiti potrošača u sudskom postupku.


Predsednica EK podržala predlog o donaciji vakcina Africi\nTanjug 23. februara 2021. 18:01\nŽENEVA – Predsednica Evropske komisije Ursula fon der Lajen izjavila je danas da podržava poziv francuskog predsednika Emanuela Makrona da se vakcine protiv korona virusa doniraju zdravstvenim radnicima u Africi.\n„Podržavam predlog predsednika Makrona da se doniraju doze vakcina, koje su neophodne da se vakcinišu zdravstveni radnici u Africi“, rekla je fon der Lajen na onlajn događaju Svetske zdravstvene organizacije, a prenosi Rojters.\nPredsednik Južnoafričke Republike Siril Ramafosa, koji predsedava Afričkom unijom, rekao je da bi bogate zemlje trebalo da doniraju pet odsto svojih vakcina zemljama kojima je to potrebno, naročito onima u Africi.\nFrancuski predsednik Emanuel Makron nedavno je pozvao Evropu i SAD da hitno pošalju do pet odsto svojih vakcina protiv korona virusa zemljama u razvoju.\nOn je u razgovoru za Fajnenšel tajms rekao da bi neuspeh u podeli vakcina povećao nejednakost u svetu.


Hoksi su savladali Nikse usred slavnog “Medison Skver Gardena” u prvom meču prvog kola doigravanja za titulu, i to pred 15.000 navijača, rezultatom 107:105, a “jastrebovi” su imali dva junaka.\nPrvi je čovek odluke - Tre Jang, koji je u poslednjoj sekundi pogodio “flouter” za pobedu, a drugi - Bogdan Bogdanović, koji je "propradio" u poslednjoj četvrtini i ubacio, možda, i ključnu trojku za svoj tim kojom je poravnao rezultat na početku poslednjeg minuta utakmice na 103:103.\nNakon Bogdanove trojke MUK\nHoksi su odbranili sledeći napad, a zatim je Jang pogodio dva slobodna bacanja. Usledio je sjajan koš Derika Rouza za novo izjednačenje, da bi, uz salvu psovki i zvižduka sa tribina, Jang rešio meč u poslednjem napadu:\n- Kada je lopta ušla u koš, osetio sam da su skoro svi ućutali. Čekao sam da me ponovo psuju, bio sam i te kako uzbuđen - rekao je Jang posle meča.\nNa kraju, Jang je imao 32 poena (11-23 iz igre), uz 10 asistencija i sedam skokova.\nZanimljivo, ovo je Jangu, baš kao i Bogdanoviću, bio debi u plej-ofu i pridružio se Lebronu Džejmsu kao jedini debitant koji je imao minimum 30 poena, 10 skokova i pet asistencija. Takođe je prvi igrač još od 1989. i Majkla Džordana koji je u Medison Skver Gardenu tokom plej-ofa imao 30 poena i 10 skokova.\nBogdanović je meč završio sa 18 poena (3-6 za dva, 4-9 za tri), od čega je 12 ubacio u drugom poluvremenu.\nTome je dodao četiri skoka, dve asistencije, dve “krađe” i jednu izgubljenu loptu za 34 minuta u igri. Srbin je imao i najbolji “plus/minus” indeks u svom timu i sa njim na parketu Hoksi su bili na “+17”.\nSrpski as je tri trojke pogodio u poslednjoj četvrtini, a dvocifren učinak u Hoksima imali su još Lu Vilijams (13) i Džon Kolins (12 poena).\nKod Niksa sjajno je odigrao rezervni plejmejker Alek Burks sa 27 poena, Derik Rouz dodao je 17, dok su Džulijus Rendl i Ar Džej Beret imali dabl-dabl učinak - prvi od 15 poena i 12 skokova, a drugi sa 14 poena i 11 uhvaćenih lopti.\nTrae Young hits MOST INSANE Game Winner and tells The Crowd "SHHH"\nDrugi meč serije na programu je u noći između srede i četvrtka.\nDenver je izgubio u prvom meču plej-of serije od Portlanda, a večeras (04.00) će Nikola Jokić i ekipa pokušati da uzvrate udarac - kvota na keca je 1,80, na novu pobedu Portlanda 2,25. Pogledajte sve kvote kladionice MOZZART za Denver - Portland.


DOMAĆINI NEZAUSTAVLJIVI: Poljska lako preko Rusije do plasmana u polufinale (FOTO) - TopVesti.rs\nDOMAĆINI NEZAUSTAVLJIVI: Poljska lako preko Rusije do plasmana u polufinale\nOdbojkaši Poljske plasirali su se u polufinale Evropskog prvenstva, nakon što su u Gdanjsku pobedili Rusiju sa 3:0 (25:14, 26:24, 25:19). Najefikasniji u timu pobednika bio je naturalizovani Kubanac Vilfredo Leon sa 14 poena, deset je zabeležio Bartoš Kurek, dok je u timu Rusije Jegor Kljuka imao 13 poena. Poljska će u polufinalu igrati protiv boljeg\nPOTPUNA DOMINACIJA: Poljaci RAZBILI Ruse za polufinale Evropskog prvenstva!\neurovolley.cev.eu Odbojkaši Poljske Uz ogromnu podršku sa tribina, zaigrali du odlično od samog početka i bez ikakvih problema dobili početni set sa 11 poena razlike. Rusi su učinili meč dramatičnijim u drugom setu, kada su Poljaci ispustili pet set lopti. Ipak našli su koncentraciju taman da dobiju taj naredni, šesti set poen za 26:24. Poljska je\nDomaćini Evropskog prvenstva u odbojci, Poljaci, plasirali su se u polufinale. Oni su u četvrftinalu pobedili tim Rusije sa 3:0 (25:14, 26:24, 25:19) i tako obezbedili plasman među četiri najbolja tima. Uz ogromnu podršku sa tribina, zaigrali du odlično od samog početka i bez ikakvih problema dobili početni set sa 11 poena razlike. Rusi su uspeli da\nOdbojkaška reprezentacija Srbije je savladala Holandiju 3:0 i plasirala se u polufinale Evropskog prvenstva. POHOD SE NASTAVLJA! Moćna Srbija IZGAZILA LALE i prošla u polufinale Evropskog prvenstva POHOD SE NASTAVLJA! Moćna Srbija IZGAZILA LALE i prošla u polufinale Evropskog prvenstva A, SADA, JURIŠ! Odbojkaši Srbije protiv Holandije za polufinale\nOdbojkaška reprezentacija Srbije plasirala se u polufinale Evropskog prvenstva, pošto je u Gdanjsku pobedila selekciju Holandije sa 3:0, po setovima je bilo 25:23, 25:20, 27:25. U prvom seti kod rezultata 23:23, naš tim dobio je dva vezana poena, drugi as servisom Srećka Lisinca (posle "čelendža") i tako povela sa 1:0. Dobra igra sa kraja prvog prenela\nOdbojkaši Srbije plasirali su se u polufinale Evropskog prvenstva pošto su savladali selekciju Holandije 3:0. Srbija će u polufinalu igrati protiv pobednika meča Nemačka - Italija. USKORO OPŠIRNIJE... (Espreso)\nOdbojkaška reprezentacija Srbije plasirala se u polufinale Evropskog prvenstva, pošto je danas u Gdanjsku pobedila selekciju Holandije sa 3:0, po setovima 25:23, 25:20, 27:25. Srbiju su do pobede, posle 88 minuta igre, vodili Uroš Kovačević sa 15, Dražen Luburić sa 11 i Marko Ivović sa deset poena. U poraženom timu najbolji je bio Nimir Abdel-Aziz\nOdbojkaši Srbije furiozno do polufinala Evropskog prvenstva!\nGDANJSK - Odbojkaši Srbije plasirali su se u polufinale Evropskog prvenstva pobedom nad selekcijom Holandije rezultatom 3:0 (25:23, 25:20, 27:25). Branioci titule šampiona "starog kontinenta" su imali manje oscilacija nego u osmini finala i lakše priveli meč kraju. Holanđani su pružili odličan otpor, ali nedovoljan da bi se u većoj meri ugrozio tim


Banatsko Aranđelovo » Blog Archive » Sanacija posledica požara u domu Tibora Nađa\nU kući žive Tibor, njegov brat Atila i nepokretna 82-godišnja baka Emilija. Srećom u požaru niko nije povređen, a zahvaljujući solidarnosti odmah se pristupilo saniranju posledica požara.\nZahvalio bih se pre svega rukovodstvu i vlasniku “Lepenke” koja je odmah maksimalno izišla u susret i pomaže u svakom smislu, što je itekako veliko olakšanje u ovoj teškoj situaciji koja nas je zadesila. Pomažu obezbeđem građevinskog materijala, a radom su pritekli kolege, drugari i komšije. Ko god je mogao iz sela pritekao je u pomoć, na bilo koji način, Mesna zajednica Banatsko Aranđelovo i opština Novi Kneževac. Posla ima dosta, radovi su u toku, radi se neprekidno dan i noć, da bi što pre popravili ono što je vatra za kratko vreme uništila\n– kaže Nađ, koji je u “Lepenci” kao autoelektričar zaposlen od 2008. godine.\nTibor Nađ i ukućani se nadaju da će što pre sanacija biti završena, imajući u vidu da je juče već tokom noći bilo padavina i da predstoje nepovoljnije vremenske prilike.\nDobro je da je sav neophodan građevinski material već pristigao, pa verujem da će uz pomoć sve biti na vreme obnovljeno. Jedna ekipa drugara iz “Lepenke” i sela je tu, a i drugi su obećali da će se priključiti\n– dodaje Nađ.\nPredsednik Sindikata “Lepenke” Radomir Elezović dodaje da se odmah regovalo, na saznanje da je dom Tibora Nađa stradao u požaru.\nOdmah smo izišli na lice mesta u Banatsko Aranđelovo i uverili se da našem kolegi potrebna hitna pomoć u nevolji, pa smo animirali rukovodstvo fabrike. Nije dovoljna smao pomoć u radnoj snazi, nego i u građevinskom materijalu, pa je rukovodstvo fabrike sa vlasnikom Željkom Kneževićem na čelu, izišlo u susret i obezbeđeno oko 400.000 dinara za pomoć u građevinskom materijalu. Na ovom primeru se vidi da se posle dužeg vremena među ljudima vratila solidarnost, jer pritiču u pomoć svi koji mogu, da li radom ili drugim vidovima. Kontaktirao sam i lokalnu samoupravu sa predsednikom opštine Draganom Babićem, pa su i oni iz sredstava namenjenih vanrednim situacijama izišli u susret obezebdivši pomoć od 200.000 dinara\n– kaže Elezović.\nNa gradilištu u izvođenju radova zatekli smo Luku Šegrta, neposrednog Tiborovog rukovodioca u fabrici “Lepenka”. Šegrt veli da posle nemilog događaja, solidarnost sa postradalom porodicom kolege Tibora odmah je došla do izražaja, jer je marljiv i korektan majstor.\nČim se nemio događaj desio, odmah smo prionuli da Tibora podržimo i da mu pomognemo, maksimalno koliko je to moguće, zajedno sa rukovodstvom i vlasnikom fabrike. Ovo je dobar glas i pozitivan primer ljudske solidarnosti, bez obzira ukupnu ekonomksu situaciju i prilika u društvu. O “Lepenci” se u proteklom periodu dosta toga čulo negativno, ali mislim da je ovo primer solidarnosti vredan pažnje\n– naglašava Šegrt.\nGeneralni direktor i izvršni direktor “Lepenke” DOO Dušan Grbić i Rajko Stanisavić, napominju da nije bilo dileme, d ali treba odmah priteći u pomoć radniku u nevolji.\nPoslovodstvo “Lepenke” se maksimalno založilo da pomogne radniku u nevolji, uz sve mogućnosti koje ima. Odmah smo sa lokalnom samoupravom izišli na lice mesta i već u toku narednog dana uspeli da obezebdimo neophodan građevinski material, koji je potreban da se sanira šteta u požaru. S obzirom na tešku situaciju u privredi i društvu, mislim da smo svi zajedno veoma brzo reagovali i položili ispit iz solidarnosti\n– smatra generalni direktor “Lepenke” Dušan Grbić.\nPorodica Nađ na ovo adresi živi više od sedam decenija. Braća Tibor i Atila su nasledili roditeljsku kuću. Za vrednost pomoći koja je porodici Nađ za kratko vreme upućena za sanaciju posledica požara, mogla se lako u Banatskom Aranđelovu mogla obezbediti druga useljiva kuća, možda i bolja i konfornija, međuitm, oni su rešeni da ostanu na svom ognjištu i što pre ga obnove.\nEmotivno smo vezani za naš dom tako da bez obzira na sve što nas je zadesilo, ne napuštamo ga, nego ćemo se uz pomoć koju smo dobili potruditi da ga poprvaimo\n– kaže Tibor Nađ.


Mladi Nemci uštede četvrtinu novca koji imaju na raspolaganju - Penzin\nPočetna Magazin Godine Ekonomija Mladi Nemci uštede četvrtinu novca koji imaju na raspolaganju\nMladi Nemci, u odnosu na svoju zaradu, štede znatno više nego što je nemački prosek, pokazala je jedna anketa koju su objavili nemački mediji. Anketa je pokazala da mladi u Nemačkoj već na početku života počinju da štede za starost.\nOd 464 evra, koliko im u proseku ostane kada plate najamninu za stan i troškove života, oni uštede čak prosečno 126 evra mesečno, pokazuje anketa.\nMladi Nemci štede, pre svega, za vozačku dozvolu, kupovinu automobila, putovanja, kupovinu elektro-tehničke robe, ali i za starost.\nKvota štednje u grupi do 25 godina iznosi preko četvrtine novca koji imaju na raspolaganju – čak 27 odsto, što je tri puta više nego u privatnim domaćinstvima, objasnila je Dojče banka, prenose mediji.\nDve trećine mladih štede novac na konvencionalni način-stavljajući ga na štednu knjižicu, dok svega 12 odsto njih se odlučuje za kupovinu akcija ili štednju u fondovima.\nSvaki četvrti mladi Nemac, oko 23 odsto njih, štedi za obrazovanje, a 17 odsto njih počinju da štede za starost, javlja Tanjug a prenosi B92.


OD DANAS pojačana kontrola vozila, vozača, hotelskog i privatnog smeštaja - PressLider.rs\nOD DANAS pojačana kontrola vozila, vozača, hotelskog i privatnog smeštaja\n9. avgusta 2018. Duško Radišič\t0 Comments kontrola, Policija, Sabor trubača, saobraćaj, Vozači\nČačak – Pripadnici Ministarstva unutrašnjih poslova u Čačku tokom 58. Sabora trubača u Guči, koji će biti održan od 9. do 12. avgusta, pojačano će kontrolisati učesnike u saobraćaju i preduzeće sve mere i radnje u cilju zaštite imovinske i lične sigurnosti građana, saopšteno je iz policije.\nKako bi se saobraćaj odvijao nesmetano i bezbedno, saobraćajna policija će tokom trajanja Sabora neprekidno kontrolisati državne puteve na svim prilazima Guči. Napominjemo da je na državnom putu br.181 Lučani – Guča saobraćaj obustavljen zbog izvođenja radova i da se odvija alretnativnim pravcima koji su jasno obeleženi vertikalnom saobraćajnom signalizacijom, navodi se u saopštenju.\nTakođe, policija će pojačano kontrolisati vozila i vozače, stoga sve molimo za strpljenje jer su aktivnosti koje će policija preduzeti u interesu građana, navodi se u saopštenju.\nTakođe, na teritorijima opština Lučani, Ivanjica, Gornji Milanovac i grada Čačka očekuje se poseta velikog broja stranih državljana. Podsećamo pravna i fizička lica koja pružaju usluge smeštaja strancima uz naplatu, kao i osobe kod kojih stranci dolaze u posetu, na zakonsku obavezu da nadležnom organu, u roku od 24 sata, prijave boravište stranaca, kako ne bi snosili zakonske posledice, dodaje se u saopštenju.\n← Počela kupališna sezona na Gradskoj plaži\nPogledajte komediju apsurda „ČEKAJUĆI MARČELA“ →


Tender za izradu sistema elektronskih identifikacionih kartica za radnike u Srpskoj, težak 1,2 miliona KM sa PDV-om, Ministarstvo finansija raspisalo je 5. jula. Firmama je prvobitno bio ostavljen rok za dostavljanje ponuda do 20. avgusta, ali je on naknadno produžen do 27. avgusta.\nMeđutim, firma koja će izrađivati radničke kartice nije izabrana ni nakon što je prošao ovaj rok.\n„Ministarstvo finansija RS je raspisalo tender za softversko rješenje za uvođenje elektronskih identifikacionih kartica za zaposlene u RS, po pristizanju ponuda su otvorene koverte, ali je u međuvremenu jedan od ponuđača podnio žalbu zbog čega procedura javne nabavke još nije završena“, rekli su u Ministarstvu finansija.\nU ministarstvu nisu rekli koliko je ponuda stiglo i koje firme su se javile na tender.\nNaveli su da je primarni cilj uvođenja identifikacionih kartica suzbijanje sive ekonomije i brža kontrola prijavljenih radnika.\n„Proces uvođenja elektronskih identifikacionih kartica za zaposlene rješava se postepeno kako bi se izbjegli eventualni problemi u kasnijoj primjeni. Kada bude završen tender i potpisan ugovor sa izvođačem javnosti će biti poznati sljedeći koraci u proceduri“, rekli su u ministarstvu.\nTenderom koji je raspisan početkom jula predviđena je nabavka 260.000 kartica koje će radnici u morati da nose na radnom mjestu RS. U tenderskoj dokumentaciji navedeno je da će firma koja bude izabrana imati 90 dana da završi kompletan sistem.\nTagovi: elektronske identifikacione karticeizborizdvajamoministarstvo finansijaponudjaciradnicirstendervaznozalba


NVO Green Home traži moratorijum na gradnju malih HE - CdM\nNVO Green Home traži moratorijum na gradnju malih HE\nNVO Green home predala je juče Skupštini peticiju za uvođenje trajnog moratorijuma na izgradnju malih hidroelektrana, koju je podržalo 6.300 građana.\nIzvršna direktorica Green home-a Nataša Kovačević kazala je da očekuju da poslanici prepoznaju ogorčenje građana Plava, Gusinja, Berana, Bijelog Polja, Nikšića, Kolašina, Savnika i Andrijevice.\n“Decenijskom divljem građenju energetskih objekata i otimanju voda od lokalnog stanovništva se mora stati na kraj”, kazala je Kovačević ispred parlamenta prije predaje peticije i ocijenila da je većina dosadašnjih koncesija za mHE dodijeljeno bez odgovarajućih planskih dokumenata, strateških smjernica i preciznih podataka o potencijalima, kao i uticajima realizacije tih projekata na životnu sredinu.\nNavela je da je Evropski parlament u novembru prošle godine ocijenio da većina od 80 mHE u Crnoj Gori nijesu planirane, niti su izgrađene u skladu sa međunarodnim konvencijama i evropskim zakonodavstvom.\n“EP zahtijeva reviziju svih odobrenih projekata, u odnosu na kriterijume vrijednosti biodiverziteta i suštinski sprovedenih procjena uticaja na životnu sredinu i učešća građana u procesu donošenja odluka. Zbog kršenja evropskih propisa i međunarodnih konvencija postoji pravni osnov da svi ugovori budu raskinuti”, kazala je Kovačević.\nNaglašava da najavljeno prelivanje podsticaja za proizvodnju enegije iz mHE sa računa za struju na državni budžet ne može da bude alternativa.\n“Subvencioniranju štetnih projekata za životnu sredinu, koji ugrožavaju kvalitet života građana, a ne donose koristi stanovništvu, mora se stati na kraj”, poručila je Kovačević.\nU peticiji se traži da se zaustavi dalje davanje i obnavljanja energetskih dozvola po osnovu već podnijetih zahtjeva dok se ne sprovede strateška procjena uticaja na životnu sredinu kumulativnih uticaja svih odobrenih projekata mHE.\nTraži se i da se pokrene pravosudni postupak zbog kršenja Zakona o SPU, odnosno nesprovođenja obaveznog procesa izrade strateške procjene uticaja na životnu sredinu za plan korišćenja vodotoka za izgradnju mHE u Crnoj Gori od 2016. godinu, ali i zbog Zakona o koncesijama.\nTagsGreen Home mini hidroelektrane moratorijum Nataša Kovačević peticija Skupština Crne Gore\nCus Green Home ovo zeli, a zna li vam Darko prodati Pajovic da ovo radite pogani hahahahahahaha\nOpet ove nevladine neko spolja finansira


Kako Lijanovići zamišljaju rekonstrukciju Federacije BiH: Predlažu ukidanje županija i Doma naroda – Hrvatska riječ\nNa današnjoj redovnoj sjednici Predsjedništva Narodne stranke Radom za boljitak potvrđeno je da će iz ove stranke uputiti inicijativu federalnom premijeru Nerminu Nikšiću za izmjenu Ustava koji će sadržavati prijedlog za ukidanje deset županija i Doma naroda u Parlamentu FBiH.\nNarodne stranke Radom za boljitak se, dakle, zalaže za to da ostane samo jedan – Zastupnički dom u kojem će većina donositi odluke koje će štititi interese svih naroda!\n“Otpuštanje deset premijera, 95 ministara, 295 zastupnika i 58 izaslanika, koji kroz svoje županije trenutno funkcioniraju, dovelo bi do procvata ekonomske situacije FBiH i njenih građana. Takvim činom godišnje bi napravili uštedu od jednu milijardu KM, a ta sredstava su prijeko potrebna građanima ove zemlje za jačanje domaće proizvodnje, pokretanje infrastrukturnih projekata, te poboljšanje ukupne ekonomske slike, što bi na kraju rezultiralo otvaranjem novih radnih mjesta neophodnih za stvaranje boljeg standarda”, poručio je dopredsjednik stranke, dopremijer i ministar poljoprivrede, vodoprivrede i šumarstva u Vladi FBiH Jerko Ivanković Lijanović.\nNa novinarsko pitanje očekuju li da će ovaj prijedlog dobiti podršku njihovih koalicionih partnera, Ivanković Lijanović je kazao kako očekuje da će osigurati potrebne dvije trećine za njegovo usvajanje u Federalnom parlamentu kako bi naredni, Opći izbori 2014. bili provedeni po novom Ustavu Federacije BiH.\nIvanković Lijanović je pozvao i vladajuću četvorku da prestanu trošiti vrijeme i da promijene Ustav, jer bi se time stekla bolja politička stabilnost, ekonomske mjere za pokretanje gospodarstva, a na pitanje tko bi mogao biti protiv njihovog prijedloga odgovorili su da će to biti one stranke “kojima su fotelje bitnije od građana”.\nOva inicijativa nema alternativu i svaka druga rekonstrukcija FBiH neće donijeti boljitak, kazao je Lijanović te dodao kako je “FBiH u dužničkom ropstvu i ovo je jedini način da se spasimo”.\n“Stalno raspirivanje nesuglasica među političkim akterima FBiH kojima je osnovni cilj njihov lični i stranački interes, svakim danom eskalira sve dubljom ekonomskom i socijalnom krizom. Građani u FBiH su zahvaljujući vođenju takvih loših politika dovedeni na granicu gole egzistencije, a Narodna stranka Radom za boljitak zadržavanje takvog stanja neće dozvoliti i uvijek će u prioritetu svoga djelovanja imati politiku blisku građanima, koja garantuje otvaranje novih radnih mjesta i poboljšanje standarda naših građana”, poručio je Ivanković Lijanović.\nNa sjednici predsjedništva donesena je i odluka o pokretanju potpisivanja peticije pod sloganom “Slušaj srce, reci DA ukidanju glomazne i neefikasne administracije i skupe Federacije”, kojom će od građana tražiti podršku za ukidanje županija i osiguravanje jednakosti naroda na teritoriju FBiH, i očekuju da će skupiti veliki broj potpisa.


Maja Herman Sekulić - PESMA KOJA JE UJEDINILA SVET - MediaSfera\nNaša pesnikinja Maja Herman Sekulić koja živi na relaciji Njujork-Beograd i koja je par dana pre uvođenja vanrednog stanja sletela u Beograd, na samom početku pandemije koja je zahvatila ceo svet napisala je pesmu o koroni koja je snagom svoje poruke ujednila pesnike širom sveta, tako da je pesma za kratko vreme prevedena na preko dvadeset jezika.\nSpecijalno pdf izdanje digitalne knjige od 112 strana koja sadrži pesmu “Ljubav u vreme Korone” u prevodu poznatih svetskih pesnika na 24 jezika sa 12 umetničkih priloga vrhunskih likovnih umetnika inspirisanih ovom pesmom objavilo je Udruženje Alia Mundi. Ovo zaista planetarno izdanje jeste bez presedana, i kako kaže urednik dr Ana Stjelja to je „ pesma kojaje ujedinila svet.“\nMaja Herman Sekulić je tako, u poslednja dva meseca, dok je ceo svet bio u izolaciji, bila jedan od najzaposlenijih stvaralaca na planeti. Na početku karantina kada je prvi put objavila svoju pesmu o koroni kojom je želela da unese nadu u bolji svet, pronađena je zanimljiva paralela sa istom porukom nade koju je veliki ruski pesnik Puškin napisao 1827. godine, pod istim okolnostima u vreme izolacije u vreme kuge, koji je i za njega postao najplodonosniji stvaralčki period.\nNa početku izolacije, u martu ove godine našoj književnici dodeljena je najznačajnija nagrada internacionalne Akademije Galaksija iz Indije kao globalnoj ikoni književnosti za njene zasluge u svetskoj književnosti i kao ambasadoru dobre volje za Srbiju i svet.\nProšle godine dobila je čak 10 svetskih priznanja u 4 zemlje u toku svoje svetske turneje. U aprilu je predstavljena i u antologiji “Zima dolazi” nemačkog pesnika Đina\nZa dve nedelje izlazi njena zbirka poezije “Veliki plan”, koja je do sada izašla na engleskom i nemačkom, u italijanskom prevodu pesnikinje Klaudije Pićino, sa predgovorom književnika i italijanskog kandidata za Nobela, Dantea Mafije, poznatog kod nas i po romanu o Tomazu Kampaneli u izdanju Paideje. Ovih dana je dr Aleksandra Nikčević-Bogićević sa Univerziteta Crne Gore predala u štampu obiman “Vodič kroz književni svet Maje Herman Sekulić” od preko 300 strana sa iscrpnom bibliografijom od 468 jedinica! Inače, Maja Herman Sekulić već duže vreme radi na knjizi o našoj velikoj umetnici Mileni Pavlović Barili po narudžbini njene Fondacije.\nTagovikorona virus Ljubav u vreme korone Maja Herman Sekulić pesma svet


Veljović: Za SDPS borba protiv korupcije je deo težnje da se stvori društvo jednakih šansi i socijalne pravde – SDP Srbije\nVeljović: Za SDPS borba protiv korupcije je deo težnje da se stvori društvo jednakih šansi i socijalne pravde\nU govoru u Narodnoj skupštini, poslanica Socijaldemokratske partije Srbije, Danijela Veljović, pozvala je na usvajanje Predloga izmena Zakona o sprečavanju korupcije.\n– Korupciju je, moram reći, gotovo nemoguće potpuno iskoreniti, ali Zakon je taj koji mora urediti ovu oblast i pokazati da će najodgovorniji po funkciji i najviše odgovarati – navela je Veljović.\nVeljović je istakla da „za Socijaldemokratsku partiju Srbije borba protiv korupcije nije sama po sebi svrha, već predstavlja težnju da se stvori društvo jednakih šansi, društvo koje počiva na načelima socijalne pravde i sigurnosti“.\n– Poverenje građana u institucije mora da bude još jače i snažnije, a jedan od načina da se poverenje gradi na čvrstim osnovama jesu primeri dobre prakse. SDP Srbije će se uvek zalagati za transparentnost, odgovornost, profesionalizam i zbog toga je važno da osuđeni funkcioneri za korupciju, nakon odslužene kazne, ne budu više u mogućnosti da obavljaju javne funkcije i raspolažu novcem iz budžeta – izjavila je poslanica Veljović.


FK Hajduk 1912 Kula na vrhu tabele - Opština Kula\nVi ste ovde:Početna»Vesti»Sport»FK Hajduk 1912 Kula na vrhu tabele\nFK Hajduk 1912 Kula na vrhu tabele\nOd Admin dana\t 17. septembra 2018. Sport\nNakon petog kola prvenstva u Srpskoj ligi grupa Vojvodina Hajduk 1912 iz Kule je preuzeo vrh tabele. Kuljani su u petom kolu gostovali u Novoj Pazovi i savladali ekipu Radničkog sa 2:0. Izabranici trenera Dragana Ivanovića su opravdali ulogu favorita i golovima Aleksandra Davidova i Luke Jovanića stigli do pobede. Hajduk 1912 je prvi na tabeli sa 13 bodova i bez primljenog gola, a u narednom kolu pred svojim navijačima u Kuli dočekuje Radnički iz Sremske Mitrovice.\nFudbaleri Crvenke su u petom kolu prvenstva u Vojvođanskoj ligi grupa sever na gostovanju u Karavukovu izgubili od domaćina Poleta sa 3:2. Poveli su Crvenčani golom Manojlovića, koji je potom isključen zbog dva žuta kartona i domaćin je umeo da iskoristi prednost igrača više i ostvari pobedu. Drugi gol za Crvenku postigao je Kovačević. Crvenka je dvanaesta na tabeli sa 4 boda, a u narednom kolu pred svojim navijačima dočekuje Budućnost iz Mladenova.\nPeto kolo prvenstva u Somborskoj područnoj ligi obeležile su ubedljive pobede Kule i Rusina iz Ruskog Krstura zbog kojih i drže prvu i drugu poziciju na tabeli. Kula je na Gederu pobedila OFK Odžake sa 7:2, a susret je obeležio napadač Kule Dejan Davidović koji je postigao četiri gola. Po gol za Kulu su postigli i Filip Vujović, Milan Janjić i Đorđe Bukejlović. Rusin je u Ruskom Krsturu pobedio Tvrđavu iz Bača sa 6:0. Golove za Rusin su postigli Đukanović, Veselinović, Marković, Hardi, Čizmar i Stefan Kočiš. Polet je pred svojim navijačima u Sivcu sa ekipom Stari grad iz Bačke Palanke igrao nerešeno 1:1.FK Lipar je na gostovanju u Ratkovu izgubio od domaćina Radničkog sa 2:1. Kula je prva, a Rusin drugi na tabeli sa po 10 bodova, Lipar je deseti sa 7, a Polet četrnaesti sa 3 boda. U narednom kolu svi naši predstavnici su gosti. U derbiju kola u Pivnicama sastaće se Slavija i Rusin iz Ruskog Krstura, Kula je gost ŽAK-a u Somboru, Lipar ide u goste Hercegovcu u Gajdobru, a Polet iz Sivca je gost OFK Odžaka.\nFudbaleri Mladosti iz Kruščića su ubeležili i treći prvenstveni poraz. U trećem kolu prvenstva u Somborskoj ligi prvi razred Mladost je u Bukovcu izgubila od Omladinca sa 3:1. Kruščićani su poslednji na tabeli, bez osvojenog boda, a u narednom kolu dočekuju Dunav iz Bačkog Monoštora.\nFudbaleri Kulskog fudbalskog kluba KFK su u trećem kolu prvenstva u Somborskoj međuopštinskoj ligi drugi razred, na gostovanju u Riđici izgubili od Graničara sa 6:0. KFK je deseti na tabeli sa 2 boda, a u narednom kolu dočekuje Dinamo iz Bačkog Brega.\nNeuspešne su bile fudbalerke Poleta iz Sivca koje su u drugom kolu prvoligaškog prvenstva na gostovanju u Šapcu izgubile od Mačve sa 5:1. Fudbalerke Poleta su šeste na tabeli sa 3 boda, a u narednom kolu dočekuju ekipu Lavice Dubočica iz Leskovca.\nPrethodni članakStvoreni kvalitetni uslovi za nastavu u školama u Kuli\nSledeći članak Održani rukometni turniri u Crvenki i Sivcu\n24. juna 2019. 0\nEkipa Društva za sport i rekreaciju invalida Kula osvojila 2. mesto na Pokrajinskom prvenstvu u Srbobranu\n23. juna 2019. 0\nRuski Krstur destinacija regate „Vode Vojvodine“\n22. juna 2019. 0\nOdržana tradicionalna izložba pasa svih rasa CAC „Sivac“ 2019


Predsednik Pokrajinske vlade prisustvovao otvaranju granice na tromeđi Srbije, Mađarske i Rumunije – BALKAN TV NOVI SAD\nHomeVestiPredsednik Pokrajinske vlade prisustvovao otvaranju granice na tromeđi Srbije, Mađarske i Rumunije\nPredsednik Pokrajinske vlade prisustvovao otvaranju granice na tromeđi Srbije, Mađarske i Rumunije\n28/05/2018Redakcija BALKAN TVVesti0\nPredsednik Pokrajinske vlade Igor Mirović prisustvovao je tradicionalnom otvaranju granice na tromeđi Srbije, Mađarske i Rumunije (kod naseljenog mesta Rabe), koje organizuje Regionalna saradnja Evroregije Dunav-Kriš-Moriš-Tisa (DKMT).\nPredsednik Mirović rekao je da je saradnja u okviru Evroregije DKMT uspešna, te da u prilog tome ide i kontinuirano dvodecenijsko trajanje tog Evroregiona, što, kako je istakao, pokazuje smisao njenog osnivanja i postojanja.\n„Ovu saradnju obeležava zajedništvo, zajednički infrastrukturni projekti, ravnopravnost i uzajmna solidarnost i verujem da će se na tim temeljima naša saradnja razvijati i u budućnosti“, rekao je predsednik Mirović.\n„Cilj ovog Evroregiona u budućnosti biće smanjivanje razlika u ekonomskom razvoju i kvalitetu života, a sa druge strane, očuvanje specifičnosti koje su naše bogatstvo“, naveo je predsednik Mirović.\nTom prilikom uručene su nagrade „Istaknuti u DKMT-u“, kojima se, od 2012. godine, nagrađuju najbolji projekti ove evroregije, a predsedavajući Regionalne saradnje Dunav Kriš Moriš Tisa, Igor Mirović, uručio je „kocku“, simbol DKMT-a, Kalinu Dobri, čime je Županiji Timiš predato predsedavanje u narednih godinu dana.\nUkidanje zakona o smanjenju penzija krajem godine


Milosavljević: Mislim da ćemo u 2018. godini živeti brže, jače, bolje | Nova Ekonomija\nMilosavljević: Mislim da ćemo u 2018. godini živeti brže, jače, bolje\n30.12.2017. 10:59 N1 0\nNenad Milosavljević, urednik Njuzneta\nJa se nadam kao i svi građani, da ćemo živeti bolje, ali mislim da ćemo i u 2018. godini živeti brže, jače, bolje. Poznata je sintagma "biće bolje sledeće godine, ajde da oteramo ovu staru, dočekamo novu, pa će sve da krene da bude super", ali nikad ne bude super, ocenio je u Novom danu Nenad Milosavljević, jedan od urednika portala Njuz net.\n"Makar imamo izbore, da ispoštujemo taj neki kontinuitet", kaže Milosavljević i dodaje da su za njih sa portala Njuz net izbori inspiracija.\nPošto će beogradski izbori biti na proleće, kaže da ćemo imati vrelo proleće.\n"Obično budu vruće jeseni kada krenu sindikati da štrajkuju, mada to u poslednje vreme izostaje, a sada imamo proleće koje će biti vrelo, pošto se već sada zahuktava kampanja", rekao je gost Novog dana.\nMilosavljević kaže da je njimasa portala Njuz net važno da imaju inspiracije, a da ovde ne mogu da se žale da toga nedostaje.\n"Varira ko je najveće blago za Njuz net. U nekom periodu to bude Palma, u nekom Dačić, uleti i Vulin. Svako od njih uleti u neku seriju. Neko ko je uvek tu i ko je uvek inspiracija je predsednik Vučić, prosto, on je neumoran i to je za nas satiričare dobro", smatra Milosavljević.\nNenad Milosavljević smatra da je vladajuća koalicija sada u fazi u kojoj su demokrate bile nekad, a to je "da nas plaše bivšom vlašću".\n"Nekada su nas Tadić i tadašnja koalicija plašili povratkom radikala, sada nas plaše povratkom Đilasa", kaže on i dodaje da će fokus kampanje biti na potpirivanju straha kod glasača "šta će da se desi ako dođu ovi bivši".\nMilosavljević dodaje da je pitanje koiliko će biti spremni "da zagaze u blato", i ističe da "nas tu uvek iznnade koliko su daleko spremni da idu".\n"Svi ljudi treba da imaju za sve osnovne namirnice za život - hleb, mleko, novogodišnju jelku od 83.000 evra..."\nGovoreći o potrošačkoj korpi u Srbiji, Milosavljević kaže da se za nju može reći da je "mitsko biće".\n"Može se reći da je to jedno mitsko biće, mitski pojam, nikome nije jasno kako to funkcioniše", kaže on.\nDodaje da nam je predsednik obećao petsto evra prosečne plate za koju godinu, a potrošačka korpa je trenutno više od 69.000 dinara, pa se postavlja pitanje odakle onaj ostatak.\nKaže da se instinkt za preživljavanje razvio kod svih nas zbog okolnosti.\n"Trebalo bi da ljudi imaju za sve osnovne namirnice za život - hleb, mleko, novogodišnju jelku od 83.000 evra...", kaže gost Novog dana.\nDodaje da možemo da se vodimo primerom gradskih vlasti u Beogradu.\n"Da dodamo ukrase od 200.000 evra i jelku od 83.000, mislim da je to nešto što svaka kuća treba da ima. Svako dvorište da ima po jednu jelku, a možda posle može i po jedna fontana u svakom dvorištu", kaže Milosavljević.\n"Mladi i perspektivni prave kardinalnu grešku - nisu članovi stranke"\nMilosavljević kaže da je naša realnost decenijama unazad da imamo odliv mozgova, jer mladi ne mogu da nađu posao.\n"Većina mladih koji su uspešni i perspektivni, koji bi mogli da naprave nešto veliko, svi oni prave kardinalnu grešku - nisu članovi stranke", kaže on.\nDodaje da se "ugledaju na neke doktore, na neke tamo intelektualce, a ne ugledaju se na Martinovića, Babića i neke tamo slične, koji su znali kako treba da se uradi u određenom trenutku".\n"Kao kada ste u kladionici, pa popunjavate tiket, moraju da procene kakve šanse koja stranka ima, da gledaju unapred, da imaju dublju percepciju i da odaberu člansku kartu", kaže on i dodaje da je ulog malo veći, za razliku od kladionice, "ulog je vaša budućnost".\n"A ako se promeni vlast, samo preletite, to nije bio problem Maji Gojković", kaže Nenad Milosavljević.


Srbiju volimo - Sve nijanse, u svim prilikama – crveni ruž prosto morate obožavati…\nSve nijanse, u svim prilikama – crveni ruž prosto morate obožavati…\nDžordžija Mej Džeger je nedavno izjavila da ne izlazi iz kuće bez crvenog karmina, a njena starija sestra Lizi Džeger kaže da se ne odvaja od ruža koji je nasledila od mame i štedljivo ga koristi, jer više nije moguće kupiti isti takav. Naša Cover Star Sara Jovanović poznate je po tome što obožava crvene nijanse na usnama, a sigurno smo da i vi, dok čitate ove redove, sa smeškom mislite na svoju omiljenu nijansu koja se uvek nalazi u vašem neseseru sa šminkom.\nŠta je to sa crvenim karminom što ga čini tako neodoljivim? Možda je odgovor u našem podsvesnom doživljaju crvenih usana kao odraza dobrog zdravlja. Ili jednostavno, devojka sa takvom nijansom karmina izgleda neodoljivo seksi i senzualno – i muškarcima i drugim ženama!\nBilo kako bilo, ovaj neprevaziđeni beauty klasik je obavezni make up saveznik skoro svake žene, a mi predlažemo da ga nosite u svakoj prilici – poslovnoj, opuštenoj i glamuroznoj! Pogledajte nijanse koje vole poznate dame.


Pomoć socijalno ugroženim porodicama | TV KANAL 9 NOVI SAD\nNaslovna EMISIJE Pomoć socijalno ugroženim porodicama\nVIDEO K9: Jutros su iz magacina Crvenog krsta u Petrovaradinu podeljeni paketi pomoći socijalno ugroženim porodicama u okviru Projekta direktnog ublažavanja siromaštva.\nProjekat direktnog ublažavanja siromaštva Crveni krst Novog Sada godinama sprovodi u saradnji sa Gradskom upravom. U okviru ovog projekta je iz magacina Crvenog krsta u Petrovaradinu jutros podeljen deo paketa pomoći i ogrevnog drveta socijalno ugroženim porodicama.\nGrad je ove godine obezbedio 7,6 miliona dinara za realizaciju Programa direktnog ublažavanja siromaštva, rekla je tom prilikom pomoćnica gradonačelnika Ljijana Koković.\nCrveni krst je tim sredstvima izvršio nabavku 1.200 prehrambenih i isto toliko higijenskih paketa, kao i 600 prostornih metara mekog ogrevnog drveta za 2.500 socijalno ugroženih porodica sa teritorije Novog Sada.\nSekretar Gradske organizacije Crvenog krsta Dragan Lazić je ovom prilikom naglasio da uz podršku Grada ovu akciju tradicionalno sprovode početkom decembra, te da su veliku pomoć u ovim aktivnostima odigrali i njihovi volonteri.\npomoć socijano ugroženia\nPrethodni tekstVolontiranje u Srbiji\nSledeći tekstKol centar za pomoć studentima


Premijer Hašim Tači na prethodnoj skupštinskoj sednici, april 2014.\nKosovski lideri su se složili da se počne sa procedurom raspuštanja Skupštine Kosova i održavanja prevremenih parlamentarnih izbora. Do ovoga je došlo nakon neuspeha da Skupština formira Oružane snage Kosova, a za šta su poslanici trebali da glasaju u utorak.\nTakve ustavne amandmane bojkotovali su poslanici srpske zajednice zato što se nije razmotrio zahtjev o produžetku rezervisanih mjesta za još dva mandata.\nOsnivanje Oslobodilačke vojske Kosova zahtjeva dvotrećinsku većinu u Skupštini, ali i među poslanicima manjinske zajednice.\nJahjaga je nakon sastanka rekla da nakon što se Skupština raspusti, odmah će se pokrenuti procedura za određivanje datuma izbora.\n"Ispoštovaću odluku Skupštine Republike Kosova, što predstavlja i prvi korak koji me obavezuje, kao predsednicu zemlje, da otpočnem konsultacije sa političkim partijama onako kako to predviđa Ustav zemlje", kazala je Jahjaga.\nPremijer Hashim Thaci prethdno je izjavio da izbora neće biti bez formiranja oružanih snaga, ali u utorak je rekao da jedna skupština koja nije sposobna da formira vojsku, ne smije da nastavi sa radom.\n"Skupština koja stvori takve okolnosti pod kojima se ne može izglasati vojska, onda je besmisleno njeno dalje funkcionisanje. Predložio sam da se izbori održe 8. juna", kazao je Thaçi.\nTako nešto je podržao i lider najveće opozicione partije, Demokratskog saveza Kosova, Isa Mustafa. Po njemu, institucije su nefunkcionalne i izbori su najbolje rešenje.\n"Kao DSK složili smo se da se pridružimo inicijative, da se sutra održi sednica za raspuštanje Skupštine. Takođe se slažemo da se izbori održe u prvoj polovini meseca juna", kazao je Mustafa.\nJednu drugu opciju je, međutim, imao lider Alijanse za budućnost Kosova, Ramush Haradinaj. On je podržao predlog za izglasavanje nepoverenje Vladi.\n"Ovaj lideršip nije uspeo da osigura glas za ovako osetljivu temu, kao što je vojska Kosova. Nisu mogli na vreme da osiguraju glas manjina za vojsku", kazao je Hardinaj.\nMimoza Kusari-Lila iz Alijanse novo Kosovo, koja je deo vladajuće koalicije, kazala je da ova partija podržava izbore u oktobru.\n"Slede dalje konsultacije, sutra je još jedan sastanak lidera sa predsednicom kako bi se dobro razmotrio datum održavanja izbora", kazala je ona.\nSednica za raspuštanje Skupštine najavljena je za srijedu, a mogući datumi za održavanje izbora u 8. i 15. jun.\nPotrebno je 80 glasova za raspuštanje Skupštine, a nakon toga predsednica počinje konsultacije sa političkim partijama o datumu izbora.


DODIK: Vučić će biti na vreme obavešten o referendumu! | Vestinet.rs\nPočetna TEMA DANA\tDODIK: Vučić će biti na vreme obavešten o referendumu!\nDODIK: Vučić će biti na vreme obavešten o referendumu!\nPredsednik RS Milorad Dodik izjavio je da će u Beogradu premijera Aleksandra Vučića upoznati o aktivnostima na pripremama referenduma o Danu RS.\nPodsetio je da je od ranije poznat stav vlasti Srbije te da nema potrebe zauzimati nove stavove.\nU intervjuu za Al DŽaziru, Dodik je takođe ponovio da cilj referenduma nije izjašnjavanje o statusu ili otcepljenju Srpske, već da se građani na njemu izjasne da li su za to da se 9. januar obeležava kao Dan Republike u RS.\nNakon referenduma vlasti mogu da sprovedu odluku Ustavnog suda BiH, kazao je Dodik.\n„Mi ćemo na taj referendum izaći, i to je ono što sam rekao ambasadorima i njihova diskusija je bila usmerena ka tome da se vide neke mogućnosti eventualnog odustajanja i na koji način voditi neki dijalog“, rekao je Dodik uoči posete Beogradu.\nDodik je, naime, objasnio da je u RS shvaćeno da član Zakona o praznicima Srpske treba prilagoditi, pa je odlučeno da prvi korak bude upravo referendum.\nKasnijim koracima u izmenama zakona će, kaže, biti isključena mogućnost da oni koji ne žele da slave Dan Republike to i ne čine, jer je to bila i osnovna intencija same odluke Ustavnog suda.\n„Prilagođavanje je vezano za žalbu Bošnjaka, kako je to u suštini (Ustavni) sud i rekao, i njihovom neprihvatanju da obeležavaju taj praznik. To je nešto što smo razumeli i ne vidimo razlog zašto je neko skočio na tu priču oko referenduma“, naveo je predsednik RS.\nOn je rekao da je saopštio ambasadorima zapadnih zemalja i Delegaciji EU u BiH da nema odustajanja od referenduma i da im je pojasnio da Ustavni sud BiH svojom odlukom nije ukinuo Dan Republike.\nNa pitanje da pojasni proceduru izmene Zakona o praznicima Republike Srpske, Dodik je rekao da je navedeno u procesu sprovođenja odluke Ustavnog suda BiH da će se pristupiti izmenama Zakona o praznicima RS, odnosno u delu koji se odnosi na član koji reguliše obavezu obeležavanja Dana Republike.\nIstakao je da u Srpskoj postoji saglasnost o tome da, ukoliko Bošnjaci ne žele da slave 9. januar kao Dan Republike, to i ne moraju, kao što, kako je rekao, ni Srbi ne obeležavaju 1. mart, Dan nezavisnosti BiH.\nStoga, ukazao je, vlasti RS to ne vide kao bilo kakav problem i dodao da je jasno da 9. januar kao Dan Republike Srpske neće biti menjan.\nPredsednik Srpske je rekao da je referendum potreban kako bi se anketirala volja naroda, jer, kako kaže, stranci često pokušavaju da nametnu priču da se radi o odlukama neodgovornih političkih elita i da vlasti ne rade u interesu naroda.\n„Sada je prilika da se vidi volja naroda i mi ćemo poštovati svaku odluku naroda, bez obzira da li se radilo o tome da se slavi 9. januar kao Dan Republike ili ne“, naveo je Dodik.\nNaveo je i da nema velikih očekivanja od sednice Ustavnog suda BiH 17. septembra na kojoj će se raspravljati o zahtevu Narodne skupštine Republike Srpske o tome da se preispita odluka Ustavnog suda o 9. januaru.\nPrema njegovima rečima, Ustavni sud BiH je pokazao da je političko telo i da se na njega vrše politički uticati.\nTri stranca u tom telu, ponovio je, koji treba da predstavljaju volju međunarodne zajednice, predstavljaju volju aktuelnog predsedavajućeg Predsedništva BiH Bakira Izetbegovića.\n„Tako da očekujem da će nastaviti sa trendom donošenja političkih odluka na štetu Srpske. Ništa drugo ne očekujem“, istakao je Dodik.\nReferendum u o Danu RS biće održan 25. septembra.\n„Veliki Dodini“: Prvi potez u Sarajevu, IMENUJEM KUSTU ZA SAVETNIKA!\nDODIK: Džaferović i Komšić će uneti ratnu politiku u Predsedništvo!\n(VIDEO)Kim novom snažnom eksplozijom nuklearke izazvao paniku u svetu! Potres se osetio i u Srbiji posle 11 minuta!\nNiko više ne veruje u Holivud i „Američki san“, Srbiја ulаzi u vојni sаvеz sа Rusiјоm?


Šampionke Evrope uoči Nemačke: Jedva čekamo utakmicu\nM. D. 20. novembra 2015. 19:00\nSelektor ženske košarkaške Marina Maljković rekla je danas da nacionalni tim sa dozom opreza dočekuje selekciju Nemačke na startu kvalfikacija za prvenstvo Evrope.\n„Očekuje nas američka škola, sa tamošnjih univerziteta, ne možda ne toliko talentovana, ali po borbenosti i timskom duhu, Nemačka može biti nezgodan protivnik. Ističe se Romi Bar, dobro je poznajem. Ako odigramo kako znamo, sa dozom zrelosti, mislim da ćemo se radovati”, rekla je Maljković na konferenciji za medije u hotelu Kraun Plaza.\nOn je dodala je Dajana Butulija operisala slepo crevo i neće biti u sastavu za meč protiv Nemačke, dok najverovatnije neće igrati ni kapiten Milica Dabović.\n„Dajana nije jedina koja neće igrati. Pustila sam Milicu Dabović ranije iz kluba da bi se lečila i što bolje spremila. Pokušaće pred poslednji trening da bude u timu, ali teško će se to desiti. Srbija nije ista bez dve igračice iz prve postave, ali sam sigurna da devojke uspeti da nadoknade njihovo odsustvo“, poručila je Maljković.\nNajbolja srpska košarkašica Sonja Petrović nada se da će ekipa ponoviti partije sa prvenstva Evrope kada je osvojena zlatna medalja.\n„Trudile smo se cele nedelje da ostanemo koncentrisane i fokusirane. Specifično je što igramo na domaćem terenu . Znamo šta nas čeka sutra, imamo poteškoće, ali pokušaćemo da ponovimo partije sa EP, verujem da rezultat neće izostati”, izjavila je Petrović.\nJelena Milovanović ističe da jedva čeka da istrči na parket pred domaćom publikom.\n„Ovaj tim deluje profesionalno od okupljanja i pozivam publiku da dođe u što većem broju”, istakla je Milovanović.\nUtakmica između Srbije i Nemačke igra se sutra od 19 sati u hali Pionir, a ulaz je besplatan.\nKošarkašice Srbije su u kvalifikacionoj D grupi, gde su još Luksemburg i Ukrajina.


Otvoreni Parlament | Strategija nacionalne bezbednosti Republike Srbije\nTip akta: Ostala akta\n136. sednica Odbora za ustavna pitanja i zakonodavstvo\nStrategija nacionalne bezbednosti je najviši strateški akt Republike Srbije. U njoj se definišu najviši nacionalni interesi u datom kontekstu, prepoznaju prepreke za njihovo ostvarivanje i utvrđuju načini za otklanjanje tih prepreka. Drugim rečima, strategija nacionalne bezbednosti nam govori šta je to što osigurava opstanak države i kvalitet života njenih građana, šta mu preti, kao i ko i kako treba da ga zaštiti.\nStrategija nije pravno obavezujući, već javni politički akt koji okvirno usmerava donošenje budućih zakona, nižih strategija, planova i programa, i javnih politika. Ona je namenjena kako građanima Srbije, tako i međunarodnoj zajednici kao smernica daljeg postupanja srpskih vlasti i institucija.\nIZMENJENO BEZBEDNOSNO OKRUŽENJE ZAHTEVA NOVU STRATEGIJU\nVelike sile redovno menjanju svoje strategije nacionalne bezbednosti, a male države poput Srbije samo kada to postane neophodno, ukoliko su okolnosti bitno izmenjene. Prvi i dosad jedini ovakav akt Srbija je usvojila 2009. godine. U međuvremenu se država bitno približila članstvu u Evropskoj uniji i treba da se uskladi i sa EU strategijama, zaključila je Briselski sporazum o normalizaciji odnosa sa Prištinom, našla na trasi masovnih migracija ka Evropi, a na nju su uticala i previranja u arapskom svetu, zahlađenje odnosa Zapada i Rusije nakon ukrajinske krize, kao i razvoj visokih tehnologija i globalno zagrevanje.\nČLANSTVO U EVROPSKOJ UNIJI JE U RANGU NAJVIŠIH NACIONALNIH INTERESA\nU odnosu na 2009, nacionalni interesi su ostali gotovo nepromenjeni. To je razumljivo jer su oni obično dugoročni i slični u svim državama, koje nastoje da sačuvaju suverenu vlast i stanovništvo na celoj teritoriji, žele da obezbede visok kvalitet života svojim građanima, očuvaju njihov specifičan nacionalni identitet u zemlji i inostranstvu i, uopšte, da žive u zdravom i mirnom okruženju. Novina na spisku vitalnih interesa Srbije su evropske integracije koje kulminiraju članstvom u Evropskoj uniji, što pre deset godina još uvek nije bio neprikosnoveni put, a danas se smatra ključnim za ostvarenje ostalih utvrđenih interesa. Dostizanje spremnosti za članstvo podrazumeva i ukorenjivanje evropskih vrednosti u srpskom društvu i usklađivanje domaćih propisa sa visokih evropskim standardima.\nKOSOVO OSTAJE IZVORIŠTE NAJVEĆIH IZAZOVA, RIZIKA I PRETNJI PO NACIONALNU BEZBEDNOST\nKada je reč o proceni šta Srbiju najviše ugrožava, i dalje je na prvom mestu Kosovo, u vidu raznovrsnih pretnji – od povrede teritorijalnog integriteta, separatizma, oružane pobune, do ekstremizma, terorizma i organizovanog kriminala. U odnosu na prethodnu strategiju, novi bezbednosni izazov su masovne ilegalne migracije iz Afrike i sa Bliskog istoka, dok su demografski problemi u zemlji drastičniji. Nije više reč samo o neravnomernom demografskom i ekonomskom razvoju, već o kritičnom odlivu mozgova, beloj kugi i dugoročnoj pretnji po biološki opstanak stanovništva Srbije. Kao i pre, oružana agresija je malo verovatna, a zemlji prete i strani špijuni, klimatske promene, nedostatak energenata, sajber kriminal i narkomanija. U odnosu na prethodnu strategiju, nedovršeno razgraničenje sa susedima i dalje za Srbiju predstavlja ozbiljan problem, ali ne i status i težak položaj izbeglih i interno raseljenih lica, a ni korupcija se više ne smatra značajnom pretnjom. U odnosu na nacrt Strategije iz 2018, ekološkim problemima i politikama posvećena je veća pažnja, dok su sajber izazovi i dalje nedovoljno adresirani.\nJASNO I GLASNO ZA VOJNU NEUTRALNOST\nKljučna novina je proklamovanje vojne neutralnosti Srbije. Veoma je važno da to stoji u najvišem strateškom aktu kao dugoročno i dosledno opredeljenje. O vojnoj neutralnosti govori se još od 2007. godine kada je Narodna skupština, kao reakciju na ulogu NATO na Kosovu, rezolucijom odbila članstvo Srbije u bilo kom (tada) postojećem vojnom savezu dok narod na referendumu ne odluči suprotno. Prethodna strategija iz 2009. je sasvim izostavila ovo opredeljenje, a ono je u međuvremenu dobilo na značaju nakon zaoštravanja odnosa članica Evropske unije i NATO sa Rusijom kao posledica krize u Ukrajini.\nStrategija potvrđuje da Srbija neće postati članica NATO, te da su odnosi sa ovom organizacijom optimalni u okviru Partnerstva za mir. S druge strane, Srbija će unapređivati svoju saradnju sa Organizacijom ugovora o kolektivnoj bezbednosti (ODKB) okupljenom oko Rusije. Biće međunarodno aktivna i kroz učešće u misijama Ujedinjenih nacija, EU i OEBS-a.\nTOTALNA ODBRANA SRBIJE: SVI BRANE SVE\nS obzirom da nema saveznike koji bi joj pomogli u slučaju potrebe, vojno neutralna Srbija mora da se oslanja samo na svoje kapacitete. Zato će obučiti i angažovati čitavo stanovništvo da brani zemlju od različitih pretnji, a naročito u cilju odvraćanja od oružanog napada. U tu svrhu promovisaće se rodoljublje i podizati spremnost na odbranu zemlje, počev od osnovnog i srednjeg obrazovanja, a pribeći će se i obuci odraslih građana. Šta to tačno podrazumeva donekle je objašnjeno u Strategiji odbrane koja se usvaja istovremeno sa Strategijom nacionalne bezbednosti.\nPojedine mere već su preduzete u iščekivanju usvajanja ovih strategija, na osnovu Zakona o vojnoj, radnoj i materijalnoj obavezi koji je po hitnom postupku, bez javne rasprave, izmenjen u maju 2018. Od oktobra 2018. već se uvode obavezne obuke u trajanju od po 15 dana raspoređenih u dve kalendarske godine za muškarce starije od 30 godina koji nisu služili vojsku, kao i za žene i pripadnike oba pola koji su služili vojni rok sa oružjem. U pojedinim školama isproban je i koncept nastave za odbranu zemlje.\nBRIGA O SVIM GRAĐANIMA SRBIJE I SVOJ SRPSKOJ DIJASPORI\nPosebno mesto u Predlogu strategije zauzima očuvanje srpskog naroda i njegovog etničkog identita gde god on živeo, u zemlji ili u inostranstvu. To znači da će Srbija unapređivati odnose sa svojom dijasporom, a naročito sa Republikom Srpskom. Štite se i identiteti nacionalnih manjina koje žive u Srbiji, ali se istovremeno izražava bojazan prema njihovim potencijalnim separatističkim težnjama. Možemo da očekujemo i nove programe za povećanje brojnosti domaće populacije.\nPREDSEDNIK REPUBLIKE IMA GLAVNU REČ\nStrategija iscrtava i strukturu sistema nacionalne bezbednosti čiji elementi koordinisanim delovanjem štite nacionalne interese od prepoznatih izazova, rizika i pretnji. Inače su ovi elementi rasuti u različitim zakonima i značajno je da se njihove uloge uklope na jednom mestu. U novoj strategiji struktura je pojednostavljena, tako da u sistemu razlikujemo upravljački deo koga čine najviši organi izvršne i zakonodavne vlasti, dok su u izvršnom delu bezbednosna tela – policija, vojska i službe bezbednosti, ali i vatrogasci, civilna zaštita, komunalna milicija, carina, javno i privatno obezbeđenje, a po potrebi i druga fizička i pravna lica, odnosno svi građani.\nIzmenjena struktura je više naglasila ulogu predsednika Republike koji sada umesto Vlade usmerava čitav sistem, a ne samo komanduje Vojskom. Ostalo je nejasno zašto su kao načela funkcionisanja sistema izostavljeni nepristrasnost i politička neutralnost, pošto ona zahtevaju da se svi tretiraju jednako bez upliva ličnih i drugih partikularnih interesa.\nPRATIĆE SE KAKO SE STRATEGIJA SPROVODI\nKako se sprovodila prethodna strategija nije nikad ocenjeno. Sad se predviđa usvajanje akcionog plana, čiju će primenu na godišnjem nivou pratiti Vlada, nadležni odbori Narodne skupštine i Savet za nacionalnu bezbednost. Primena pojedinih rešenja već je počela i pre zvaničnog usvajanja Strategije u Narodnoj skupštini.\nPOTVRĐENA VOJNA NEUTRALNOST SRBIJE\nSrbija neće postati članica NATO niti bilo kog drugog vojnog saveza, ali će sa njima razvijati saradnju u različitim oblastima.\nČLANSTVO U EVROPSKOJ UNIJI JE VITALNI NACIONALNI INTERES\nSrbija želi ne samo da se približava Evropskoj uniji, već i da postane punopravna članica, što će joj pomoći u ostvarenju ostalih vitalnih nacionalnih interesa.\nSvi građani će na neki način biti obučavani i uključeni u odbranu zemlje protiv različitih pretnji, od elementarnih nepogoda do malo verovatne oružane agresije.\nPoslednji put ažurirano: 14.07.2021, 14:15


Kežman razgovarao sa Lotitom: Sergej zatvara jedan ciklus – BUTASPORT.RS\nKAO NEKAD RADONJIĆ: Danilo Pantić karijeru oživljava na Banovom brdu\nBEK STIŽE IZ JERMENIJE: Partizan vraća Aleksandra Miljkovića\nZvezda ogorčena na Olimpijakos\nSTIGAO ZVANIČAN DOPIS: Poznat termin i mesto odigravanja utakmice Crvena zvezda – Evropa\nTSC gostuje u Moldaviji\nMILOŠEVIĆ NIKAD KRAĆI: Zadovoljan sam što igramo kod kuće, od nas zavisi\nCRNO-BELI DOBRO PROŠLI: Partizan dočekuje Letonce u Humskoj\nPOTENCIJALNI RIVALI: Zvezda u Tbilisiju ili Tirani!\nKežman razgovarao sa Lotitom: Sergej zatvara jedan ciklus\nLeto je pravo vreme za rastanak…\nSergej Milinković-Savić nalazi se na prekretnici karijere. Za njega je zainteresovan Real Madrid već duže vreme, ali i ostali evropski velikani poput Mančester Junajteda i Juventusa. On je sada fokusiran na partije u Laciju gde ga očekuje borba za Skudeto. Međutim, na leto će postati realna opcija da Sergej posle pet godina napusti Rim.\n“Postoji interesovanje svih velikih klubova za Sergeja i to traje već nekoliko godina. Ipak, Lacio je za njega do sada bio prava sredina i odluka da se ne žuri i ne ide po svaki cenu pokazala se kao odlična, jer ove godine igraju istorijsku sezonu. Kad se završi, biće vremena za razgovore, a onda ćemo doneti najbolju odluku u interesu i Sergeja i Lacija.“, istakao je Mateja Kažman za “Informer” i dodao:\n“Bilo je nekih razgovora sa predsednikom Lotitom oko Sergejeve budućnosti, ali sad zaista nije momenat za takve priče. Fokus je na preostalim utakmicama u Seriji A, jer klub ima istorijsku šansu da osvoji “Skudeto”. Sa petom sezonom u Laciju, Milinković Savić zatvara jedan ciklus i dolazi vreme za razmišljanje o drugim opcijama.“, zaključio je Kežman koji kao menadžer zastupa Sergeja.\nZvezda rutinski u Šapcu, evrogol Vulića (VIDEO)\nSrđan Plavšić za BUTASPORT.RS: Zvezda? Ne znam ništa o tome\nLion želi Filipa Stevanovića, Partizan odredio cenu!\nUEFA skratila spisak potencijalnih rivala Crvene zvezde u prvom kolu!\nSUPERLIGA: Zvezda u Šapcu, Partizan na “popravnom” protiv Javora\nPoznati svi detalji oko transfera Makede u Crvenu zvezdu\nMilošević: Suviše je rano da se odustaje, boriću se (VIDEO)


U Beogradu otvorena DFC kancelarija - Ekonomske Vesti\nU Beogradu otvorena DFC kancelarija\n22. sep. 2020 23. sep. 2020 Andrija Matić 0 Comments\nU Beogradu je danas otvorena kancelarija Medjunarodne razvojne finansijske korporacije (DFC).\nZajedničkom izjavom, koju su potpisali predsednica Vlade Srbije Ana Brnabić i izvršni direktor DFC-a Adam Boler, ozvaničeno je otvaranje regionalne kancelarije te institucije, za čijeg direktora je postavljen Džon Jovanović.\nOtvaranje je obavljeno online tako što je otkriven monitor sa snimkom prostorija kancelarije kojima je prošetao ambasador SAD u Beogradu Entoni Godfri.\nOtvaranje ove kancelarije DFC predstavlja deo realizacije tačke 3 Sporazuma o ekonomskoj saradnji Beograda i Prištine, koji su Beograd i Priština, odnosno predsednik Srbije Aleksandar Vučić i premijer Kosova Avdulaj Hoti, potpisali sa SAD u Vašingtonu.\nTom tačkom se Kosovo (Priština) i Srbija (Beograd) obavezuju da će raditi sa Medjunarodnom razvojnom finansijskom korporacijom i EXIM na memorandumu o razumevanju kako bi bili operacionalizovani sledeći ciljevi: izgradnja Auto-puta mira, železnička veza izmedju Prištine i Merdara, železnička veza izmedju Niša i Prištine, obezbeđivanje finansiranja kredita za mala i srednja preduzeća, kao i realizacija drugih projekata.\n← Tramp može da odobri vakcinu mimo nauke, FDA pa čak i proizvodjača\nKo je Džon Jovanović: Muž Dafne, zet dr Lize Oz →


Indijska varijanta nije opasna – za sada | Glasnacije.rs\nIndijska varijanta nije opasna – za sada\nIndijska varijanta koronavirusa se ispituje i za sada nema opasnosti od nje, kaže virusološkinja Tanja Jovanović, profesorka Medicinskog fakuleta i članica Kriznog štaba\nOna je objasnila da indijska varijanta samo ima mutacije koje već postoje kod južnoafričke, britanske i jednu mutaciju koja postoji kod kalifornijske varijante.\n“Do sada je otkriveno nekoliko desetina hiljada različitih varijanti virusa, međutim, najveći broj njih je potpuno beznačajan jer ne dovodi do promene osobine virusa ni njegove virulencije”, rekla je Jovanović.\nOna dodaje da je u početku bila “fascinirana” tempom imunizacije u Srbiji, kao i da je mislila da će vakcinacija biti završena do aprila ili maja.\n“Polako me napušta taj entuzijazam, ali nadam se da će u jednom trenutku ljudi postati svesni koliko je važno vakcinisati se”, rekla je ona i dodala da su vakcine pomogle protiv tuberkuloze, difterije, dečije paralize, velikih boginja.\n“Vakcine su spasile čovečanstvo i ne vidim zašto ne bismo iskoristili ovu pandemiju u 21. veku da razmišljamo na potpuno drugačiji način nego ranije”, naglasila je.\nNapominje da više od 99 odsto ljudi koji se nalaže na bolničkom lečenju u Srbiji čine nevakcinisani.\n“Osobe koje se ne vakcinišu ugrožavaju i nas vakcinisane, jer stvaraju prostor za virus da cirkluliše u populaciji, nalazi ljude koji nisu imunizovnai i da se na taj način još više menja i mutira”, rekla je ona.\nNa pitanje o testiranju na antitela, kaže da je za praćenje efikasnosti vakcine potrebno odrediti količinu neutrališućih antitela – onih koja se vezuju direktno za infektivni virus.\n“Kod nas u različitim laboratorijama postoje testovi koji vam određuju ukupna antitela, i to nije dobro jer mogu da vas zbune, da neko pomisli da je zaštićen a nije”, kazala je.\nDodaje i da se kliničke studije pojedinih proizvođača, koje ispituju da li je potrebna treća doza vakcine, pre svega odnose na pojavu novih varijanti.\nKako objašnjava, pitanje je da li će se virus toliko izmeniti da će posle primanja neke od postojećih vakcina, koje su pravljene na osnovu vuhanske varijante, biti potrebno primiti novu vakcinu ili ne.\nKaže da je neophodno obezbediti više informacija za ljude koji su neodlučni oko toga da li da se vakcinišu.\nKao članica bioetičkog društva smatra da svako ima pravo da odlučuje o svojoj sudbini, zdravlju ili bolesti, ali nema pravo da ugrožava zdravlje drugih. Smatra da bi vakcinacija trebalo da bude obavezna za medicinske radnike.\n“Što se tiče antivaksera, sa njima je teško, jer oni, svesno ili nesvesno, šire paniku vezanu za vakcinaciju”, rekla je ona za N1.


Ekonomske mere za suzbijanje posledica virusa korona\nMinistar finansija Siniša Mali je, 12.3.2020. god., sa predsednicom Vlade R.Srbije Anom Brnabić predstavio ekonomske mere za suzbijanje posledica virusa korona.\nVeoma je važna odluka Narodne banke Srbije, koja je izašla sa paketom stimulativnih mera kroz smanjenje referentne stope, rekao je ministar Mali i naveo da bi ta odluka trebalo da dodatno podstakne likvidnost privrede, a uz tu meru, kako je objasnio, iz budžeta se izdvaja dodatnih 24 milijarde dinara za izvođenje javnih radova. „To će dati dodatni podsticaj povećanju i intenziviranju radova u našoj zemlji i održavanju podsticaja naše privrede, uz zadržavanje obima zaposlenosti koji imamo u ovom trenutku“, istakao je Mali i dodao da je reč o investicionim projektima u okviru projekta „Srbija 2025“.\nOn je naglasio da će država u narednih mesec dana izdvojiti najmanje po 4.000 dinara jednokratne pomoći za svakog penzionera. „Mi ćemo pronaći način da isplatimo minimalno 4.000 din. svakom penzioneru na teritoriji R.Srbije, tako da preko 1,7 miliona njih treba da očekuje jednokratnu novčanu pomoć. Tu pomoć ćemo isplatiti iz budžeta, kako bi onima koji su najugroženiji obezbedili dodatnu pomoć i podršku u ovim teškim trenucima“, rekao je Mali.\nMali je naglasio da je država apsolutno likvidna, sigurna, stabilna i da ima dovoljno novca za plate i penzije, kao i za isplaćivanje obaveza. „Mi ćemo i u narednim nedeljama i mesecima likvidnost držati na nešto većem nivou, upravo da bismo obezbedili sigurnost, ali i zbog nepredviđenih situacija koje mogu da se dogode. U ovom trenutku, raspolažemo sa 168 milijardi dinara i u naredna dva meseca imamo dovoljno novca da pokrijemo sve rashode, makar nemali ni dinar prihoda, što se naravno neće desiti“, rekao je Mali.\nMinistar je naglasio da država iz sata u sat i iz dana u dan prati dešavanja koje izaziva virus korona i kako se protiv posledica bore druge zemlje. „Nesumljivo je da globalna ekonomija usporava i da pojedine zemlje koje su naši veliki ekonomski partneri, poput Italije, imaju velike probleme. Treba da budemo realni i verovatno je da će problema biti i kod nas u nekom trenutku. Ali, uz ovakve odgovorne mere, u pravo vreme, koje su usmerene ka tome da se privredna aktivnost zadrži uz punu zaposlenost, na najbolji način se nosimo sa krizom“, rekao je Mali.\nOn je naglasio da se razmišlja i razmatra i o uvođenju drugih dodatnih mera u narednom periodu, ukoliko situacija to bude zahtevala.\nPredsednica Vlade Republike Srbije Ana Brnabić naglasila je da Srbija za sada ne namerava da traži pomoć od neke zemlje ili međunarodnih finansijskih organizacija, jer država ima dovoljno svojih sredstava, zbog svega što je po pitanju finansija urađeno u prethodnom periodu. „Ipak, iz Kine su se javili i ponudili dodatne količine maski i zaštitne opreme i testove. To će nam poslati ukoliko bude potrebno. Još smo u kontaktu sa njima. Takođe, Svetska banka ponudila nam je 20 miliona dolara za otklanjanje posledica virusa korona“, naglasila je Brnabić.\nOna je ukazala da su u Srbiji najugroženiji sektori turizam, transport i logistika i podsetila da je vlada početkom februara donela odluku da iz budžetske rezerve bude izdvojeno dodatno 60.000 vaučera za građane, kako bi se ublažile posledice na turizam.\nBrnabić je istakla da je povećanje investicija, javnih i privatnih, uvek najbolji lek protiv usporavanja rasta, te da će mere NBS i dodatno izdvajanje od 24 milijarde dinara za investicije u okviru programa „Srbija 2025“ ublažiti efekte virusa korona na naš rast i privredu.